Ιστορίες από τις «Λήδρας και Ρηγαίνης» στο Σατιρικό\nΛήδρας και Ρηγαίνης Σατιρικό Θέατρο Ανδρέας Κουκίδης παρασταση πρεμιέρα έργο Πόπη Αβραάμ Χάρης Πισίας Έλενα Χριστοφή Θέατρο\nΤο Σατιρικό Θέατρο φέτος γιορτάζει τα 30χρονά του. Γι’ αυτό το λόγο φέτος ανεβάζει κλασικά έργα του παγκόσμιου, ελληνικού και κυπριακού ρεπερτορίου. Ένα από αυτά είναι και το «Λήδρας και Ρηγαίνης» του Ανδρέα Κουκίδη σε σκηνοθεσία Πολύκαρπου Πολυκάρπου. Το έργο τοποθετείται σε ένα σκηνικό που οδηγεί σε κάποια κακόφημα μέρη, όπου εκεί πλέκονται ερωτικές ιστορίες, ζηλοτυπίες, ενθουσιασμοί, συγκρούσεις, σκοτωμοί και πικρές αλήθειες, με ήρωες ανθρώπους της νύκτας και του υποκόσμου...\nΗ ιστορία ξετυλίγεται σε ένα μπαρ της στη γωνία Λήδρας και Ρηγαίνης το 1974, λίγο πριν και λίγο μετά τα τραγικά γεγονότα εκείνης της χρονιάς. Από τη μια η φυσική ομορφιά, η ασυνείδητη σκληρότητα και από την άλλη, η αδιαφορία των ανθρώπων μπροστά στην επερχόμενη καταστροφή. Ο Ανδρέας Κουκίδης δεν κρύβει τα πραγματικά γεγονότα, αλλά τα αποκαλύπτει με τρόπο άμεσο, ρεαλιστικό, τόσο απλό, μα και τόσο δύσκολο.\nΈνα τοπίο μιας άλλης εποχής, το οποίο ο Κουκίδης έχει σχεδιάσει με ευαισθησία αλλά και ρεαλισμό. Το έργο έχει μέσα του μια πολύ βαθιά, ουσιαστική ανθρωπιά, πολύ γνήσια και σοβαρή ποίηση. Είναι ένα έργο που δίνει πολύ χιούμορ, άφθονο γέλιο και ένα πολιτικό μήνυμα σαφές, όχι κραυγαλέο και όχι πολιτικάντικο... Στην παράσταση λαμβάνουν μέρος οι ηθοποιοί Πόπη Αβραάμ, Χάρης Πισίας, Έλενα Χριστοφή, Σπύρος Γεωργίου, Βασίλης Μιχαήλ, Ανδρέας Ρόζου, Ιωάννης Χαραλάμπους, Ηλίας Ανδρέου.\nΗ πρεμιέρα θα δοθεί στις 17 Μαΐου στην Κεντρική Σκηνή του Πολιτιστικού Κέντρου Βλαδίμηρος Καυκαρίδης, στην Αγλαντζιά, στις 20.30. Τακτικές παραστάσεις θα δίνονται κάθε Σάββατο και Κυριακή στις 20.30.


Νίκος Χαρδαλιάς: Η τρυφερή φωτογραφία για την γιορτή της κόρης του, Δήμητρας - magdasnews.gr\nΠαρά το επιβαρυμένο του πρόγραμμα, ο Νίκος Χαρδαλιάς πάντα αφιερώνει χρόνο στις τρεις γυναίκες της ζωής του. Τη σύζυγό του και τις κόρες του.\nΣήμερα η μικρή του κόρη, Δήμητρα έχει την ονομαστική της εορτή και ο γλυκός πατέρας θέλησε να της ευχηθεί δημόσια.\n«Η καρδιά που χτυπάει έξω από το σώμα! Χρόνια Πολλά Δημητρουλίνι μου…», έγραψε ο Νίκος Χαρδαλιάς κάτω από τη φωτογραφία με την κόρη του.\nΔείτε τη φωτογραφία που δημοσίευσε ο Νίκος Χαρδαλιάς στον λογαριασμό του στο Instagram:


Ανάμεσα σε δύο κόσμους | CaptainBook.gr\nΌταν η νεαρή Μαρία θ` ακούσει την καρδιά της να χτυπά αλλιώτικα μετά τη βόλτα της στο πανηγύρι του χωριού της, θα καταλάβει ότι η ζωή της δεν πρόκειται να ξαναγίνει ποτέ, όπως παλιά. Ο νέγρος πλανόδιος πωλητής είναι το αναπάντεχο όνειρο αλλά και η σκληρή πραγματικότητα, που πρέπει να αντιμετωπίσει. Διχασμένη ανάμεσα σε δύο κόσμους, θα καλεστεί να πάρει μια απόφαση ζωής. Αγνοεί, όμως, ότι οι μοίρες της έχουν στήσει άσχημο καρτέρι.\nΈνα μυθιστόρημα, που συγκινεί με τον πλούτο των συναισθημάτων του, ταξιδεύει τον αναγνώστη σ` έναν κόσμο παραμυθένιο και ταυτόχρονα αγγίζει με ευαισθησία φλέγοντα κοινωνικά ζητήματα.\nΚακούρη, Γλυκερία (Συγγραφέας)


ARCH/MATHEOS – “Winter Ethereal” (Metal Blade Records) | Rockhard - Greece\nJohn Arch. Προικισμένος από την Φύση με μια φωνή που όσες δυνατότητες έχει, άλλο τόσο ιδιαίτερη είναι. Φωνή που την λατρεύεις, ή την μισείς. Δεν μπορώ να θυμηθώ να έχω συναντήσει κάπου μια πιο μετριοπαθή στάση απέναντί του. Ο τραγουδιστής – ερμηνευτής του έπους “The spectre within”. Η φωνή που στιγμάτισε το αριστούργημα “Awaken the Guardian”, έναν από τους κλασσικότερους power metal δίσκους όλων των εποχών, τον σημαντικότερο στην ιστορία των FATES WARNING από πλευράς ιστορικής αξίας και «ειδικού βάρους», και για πολλούς τον καλύτερό τους και στα “must have” του US power. Ο ιδιόρρυθμος τραγουδιστής που κατέθεσε μερικές από τις πλέον συγκλονιστικές ερμηνείες όχι μόνο στο power metal, αλλά γενικά στον metal χώρο. Ο υπογράφων ιδιαιτέρων, αλληγορικών, υπέροχων στίχων. Jim Matheos. Ένας από τους καλύτερους συνθέτες/στιχουργούς του σκληρού ήχου, ανεξαρτήτου ιδιώματος. Ένας από τους «στύλους» του US power, ένας από τους «γεννήτορες» του progressive metal. Ο δημιουργός αριστουργηματικών δίσκων, ο μέγας ψυχαναλυτής – ψυχολόγος – εξομολόγος του εσωτερικού μας κόσμου. Ένα πηγαίο ταλέντο που, εκτός από τους FATES WARNING, μας έχει δώσει και κάποια προσωπικά διαμαντάκια, όπως για παράδειγμα εκείνο το υπέροχο “First impressions” (1993) και το “Away with words” (1999).\nΤο πόσο σημαντική είναι κάθε φορά που αυτοί οι δύο τιτάνες του progressive metal συνεργάζονται, είναι τόσο μα τόσο ξεκάθαρο. Πίσω στα 80’s κανείς δεν είχε παίξει όπως έπαιξαν οι FATES WARNING το ‘85-‘86, και κανείς δεν μπόρεσε να παίξει έτσι στη συνέχεια. Προσπάθησαν κάποιοι, όπως για παράδειγμα οι θεοί STEEL PROPHET, αλλά δεν τα κατάφεραν στον απόλυτο βαθμό. Δεν ήταν μόνο οι maiden-ικές μελωδίες που έμοιαζαν δοσμένες σε εξωγήινες κλίμακες. Ήταν κυρίως οι φωνητικές ακροβασίες του Arch, που καταργούσαν το όποιο μάθημα σολφέζ. Πολλά χρόνια μετά, το “A twist of fate” (2003) σηματοδότησε την επιστροφή του μεγάλου αυτού τραγουδιστή στα μουσικά δρώμενα και την εκ νέου συνεργασία του με τον Matheos. Ένα εξαιρετικό άλμπουμ, το οποίο απογοήτευσε όσους περίμεναν ένα “Awaken the guardian” Νο. 2. Βλέπετε, πολλοί δεν ξέρουν, ή δεν θέλουν να καταλάβουν πως κάθε δίσκος, αντικατοπτρίζει την εποχή του. Όσοι όμως περίμεναν έναν σύγχρονο progressive δίσκο, αποζημιώθηκαν με το παραπάνω. Και στο “Sympathetic resonance” που ακολούθησε (2011), αναγνώρισαν ένα ακόμη αριστούργημα, που μνημονεύεται και θα μνημονεύεται με διθυράμβους στα χρόνια που θα έρθουν.\nΛες και βαδίζουν βάσει συγκεκριμένου χρονοδιαγράμματος, (2003-2011-2019), «ο Γιάννης και ο Μήτσος» συναντώνται ξανά για τον δεύτερό τους δίσκο υπό την επωνυμία ARCH/MATHEOS. Δεν έχει σημασία βέβαια αυτό, καθώς είτε ως JOHN ARCH (“A twist of fate”), είτε ως ARCH/MATHEOS (“Sympathetic resonance”), το line up είναι το ίδιο, η φιλοσοφία εξίσου, ο σκοπός ιερός: η δημιουργία υψηλών προδιαγραφών προοδευτικής μουσικής. Progressive metal όμως με την πραγματική έννοια του όρου. Όσοι έχετε «πέσει» πάνω στην άποψή μου περί progressive, την ξέρετε ήδη. Θεωρώ πως ο όρος έχει πια τόσο ξεχειλώσει, που έχει χάσει την ουσία του. Όχι κύριοι, δεν είναι progressive όποιος παίζει απλά τεχνικά. Φτάνει πια με την εκμετάλλευση τεχνικοτάτων σχημάτων, που βαπτίζονται progressive κακώς και αδίκως. Η προοδευτική μουσική βρίσκεται παντού και μπορεί να υπάρχει και εκεί που δεν θα περίμενε κανείς να την συναντήσει, ακόμη και στις πιο απλές δομές. Και το πατριωτάκι μας ο Μαθιός, το γνωρίζει καλά αυτό.\nJoey Vera, Bobby Jarzombek, Joe Dibiase, Mark Zonder, Steve Di Giorgio, Sean Malone Matt Lynch, Baard Kolstad και Thomas Lang. Δυστυχώς, ο Frank Aresti την φορά αυτή δεν συμμετέχει. Μικρό όμως, ως και ασήμαντο, το κακό. Τα ονόματα από μόνα τους, καταλαβαίνουμε πως χρειάζονται απλά καλές ιδέες για να αποδώσουν εκπληκτικά. Εδώ όμως όλα πάνε ένα, ή σωστότερα, πολλά βήματα μπροστά, και οι ιδέες είναι κάτι πολύ περισσότερο από απλά καλές. To άλμπουμ ξεχειλίζει από ποιότητα, ενθουσιασμό νεανικής μπάντας (αιώνιοι νεανίες όλα τα μέλη βέβαια) και το κυριότερο, αποτελείται από ΠΟΛΥ ΚΑΛΑ τραγούδια. Τραγούδια που έχουν όλα τα χαρακτηριστικά γνωρίσματα των δημιουργών τους και που κρατούν αμείωτο το ενδιαφέρον του ακροατή από το πρώτο δευτερόλεπτο. Εννέα συνθέσεις, σχεδόν 70 λεπτά διάρκεια. Με κάποιες στιγμές που όχι μόνο θα ακουστούν πολύ, αλλά ίσως μείνουν και κλασσικές ακόμη! Προσωπικά, ξεχώρισα το “Solitary man” (οι DREAM THEATER θέλησαν να γράψουν κομμάτι για το “No Exit”, απέτυχαν παταγωδώς, αλλά το αποτέλεσμα «σκοτώνει»), το “Wrath of the universe” με το rhythm section των Di Giorgio και Jarzombek να «ξεσαλώνει», το “Straight and narrow” με το κορυφαίο refrain, τον σκοτεινό λυρισμό του “Pitch black prism” και το 13λεπτο “Kindred Spirits”, ένα από τα καλύτερα κομμάτια που έγραψε ο Matheos τα τελευταία χρόνια… όχι βέβαια πως τα υπόλοιπα υστερούν. Για το τέλος άφησα το “Tethered”. Μια μελωδικότατη σύνθεση, μια υπέροχη μπαλάντα, η οποία μαγεύει με την ατμόσφαιρά της - προϊόν κυρίως των υπέροχων ηλεκτρακουστικών κιθαρών του Matheos – και με τον Arch να τραγουδά σαφώς πιο…προσγειωμένα σε σχέση με αυτό που έχουμε μάθει τόσα χρόνια από αυτόν.\nΤελικά, θα ρωτήσει κάποιος, είναι τόσο καλό το άλμπουμ; Ναι, είναι. Ξεκαθαρίζω όμως πως αφορά πρώτον όσους λατρεύουν την φωνή του Arch και δεύτερον όσους λατρεύουν το ΣΥΝΟΛΟ της δισκογραφίας των FATES WARNING. Δεν αφορά όσους περιμένουν να ακούσουν αποκλειστικά ένα ακόμη “Awaken the Guardian” (σας καταλαβαίνω εσάς τους τελευταίους, είμαι ένας από σας, αλλά δυστυχώς αυτό δεν γίνεται πια), και φυσικά δεν αφορά όσους θεωρούν ντεμπούτο των FATES WARNING το “No Exit” (υπάρχουν και αυτοί, δυστυχώς, και δεν καταλαβαίνω πως σκέπτονται). Το “Winter Ethereal” είναι ο τέλειος συγκερασμός της οπτικής υπό την οποία βλέπει το metal o Jim Matheos σήμερα και του πως το έβλεπε πάντα ο John Arch. Θα μπορούσε δηλαδή να είναι, ΜΟΥΣΙΚΑ, το νέο άλμπουμ των FATES WARNING, αν τραγουδούσε ο Ray Alder. Ακριβώς εδώ όμως, έρχεται και αλλάζει τις ισορροπίες ο Arch. Με τις ακραίες του φωνητικές γραμμές και με τους “one of a kind” στίχους του. Αν είναι καλύτερο το “Winter Ethereal” από το “Sympathetic resonance”; Εξαρτάται. Αν θέλετε το progressive σας «σπαστικό» και «γραμμωμένο», προτιμήστε το πρώτο. Αν το θέλετε πιο «στρωτό» και ατμοσφαιρικό, αυτό εδώ. Για μένα, υστερεί ελαφρώς τούτο δω.\nΣιχαίνομαι τους βαθμούς σε έναν δίσκο. Ήμουν και είμαι πάντα της άποψης πως ο βαθμός θα πρέπει να μπαίνει από τον αναγνώστη – ακροατή. Να διαβάζει (αν θέλει) το κείμενο, να ακούει (πολλές φορές) το άλμπουμ, και να κρίνει μόνος του. Ένας ακόμη λόγος που σιχαίνομαι τις βαθμολογήσεις δίσκων, είναι πως πρέπει να βάλω βαθμό κατά την διάρκεια μίας (1) συγκεκριμένης περιόδου – στιγμής. Να κρίνω τον δίσκο που ακούω, εκείνη την στιγμή. Αλλά τι να κάνουμε, αφού έτσι συνηθίζεται, ας «χορέψουμε». Αναλογιζόμενος λοιπόν την ιστορία των προσωπικοτήτων που μοιράζονται τα credits, ακούγοντας το άψογο παίξιμο κάθε μουσικού ξεχωριστά, τα μεγάλα κέφια του Matheos και τον ΑΓΕΡΑΣΤΟ John Arch (θαύμα της φύσης ή προϊόν μαγείας;) και προσπαθώντας να χαλιναγωγήσω την υπέρμετρη αγάπη μου για το «FATES WARNING σύμπαν»…


Frank Kameny: H Google τιμά σήμερα τον Aμερικανό αστρονόμο και ακτιβιστή - News Quake\nΑρχική Κόσμος Frank Kameny: H Google τιμά σήμερα τον Aμερικανό αστρονόμο και ακτιβιστή\nΑφιερωμένο στον Δρ Frank Kameny είναι το σημερινό Doodle της Google. Πρόκειται για τον Αμερικανό αστρονόμο και ακτιβιστή που έδωσε τις δικές του «μάχες» για τα δικαιώματα των ομοφυλοφίλων. Η επιλογή του έγινε με αφορμή τον εορτασμό του Pride Month.\nΠοιος ήταν ο Δρ Frank Kameny:\nΓεννήθηκε στη Νέα Υόρκη το 1925 και πολέμησε στον Β ‘Παγκόσμιο Πόλεμο. Το 1957, αφού φοίτησε στο Χάρβαρντ και το Πανεπιστήμιο του Τζωρτζτάουν, ξεκίνησε να εργάζεται ως αστρονόμος στην Υπηρεσία Χαρτών του Στρατού. Ωστόσο, απολύθηκε από εκεί λίγους μήνες αργότερα, επειδή έγιναν αναφορές ότι ήταν ομοφυλόφιλος. Επίσης, για τον ίδιο λόγο του απαγορεύτηκε να εργαστεί ξανά για την ομοσπονδιακή κυβέρνηση.\nΟ 32χρονος τότε Δρ Frank Kameny με τη σειρά του μήνυσε την ομοσπονδιακή κυβέρνηση και το 1961 υπέβαλε την πρώτη του μήνυση για τα δικαιώματα των ομοφυλοφίλων στο Ανώτατο Δικαστήριο των ΗΠΑ. Παρότι απορρίφθηκε, σηματοδότησε μια δια βίου μάχη για ίσα δικαιώματα των ομοφυλοφίλων και οργάνωσε μία από τις πρώτες ομάδες υπεράσπισης για τα δικαιώματα των ομοφυλόφιλων στις Ηνωμένες Πολιτείες.\nΣτις αρχές της δεκαετίας του 1970 αμφισβήτησε την κατηγοριοποίηση της ομοφυλοφιλίας από την Αμερικανική Ψυχιατρική Εταιρεία ως ψυχική διαταραχή. Πέντε χρόνια αργότερα και συγκεκριμένα το 1975 η Επιτροπή Δημόσιας Διοίκησης αναίρεσε την απαγόρευση να προσλαμβάνονται ως υπάλληλοι στο δημόσιο μέλη της LGBT + κοινότητας.\nΤελικά το 2009, έλαβε επίσημη συγνώμη από την κυβέρνηση των ΗΠΑ. Τον Ιούνιο του 2010 η Washington DC ονόμασε ένα τμήμα της 17th Street NW ως «Frank Kameny Way» προς τιμήν του. Άφησε την τελευταία του πνοή δικαιωμένος ένα χρόνο αργότερα, σε ηλικία 86 ετών.\n«Ευχαριστώ, Frank Kameny, που ανοίξατε το δρόμο για δεκαετίες προόδου!» γράφει η Google δημοσιεύοντας το Doodle. Δείτε το παρακάτω:\nΠροηγούμενο άρθροΆρης Πορτοσάλτε: «Μην ανησυχούν οι πολίτες, οι μαφιόζοι ξέρουν σημάδι» – Σάλος στο Twitter\nΔίκη Τραμπ – Μπάιντεν : Ανυπομονώ να δω τι θα κάνουν...


ΔEH: Νέο επταετές ομόλογο ύψους 300 εκατ. ευρώ - Radar.gr\nΔEH: Νέο επταετές ομόλογο ύψους 300 εκατ. ευρώ\nΣτόχος είναι να βελτιώσει περαιτέρω το προφίλ χρέους που έχει αξιοποιώντας το θετικό πρόσημο των αγορών.\nTo προσεχές διάστημα σε νέο 7ετες ομολογιακό δάνειο, ύψους 300 εκατομμυρίων ευρώ , με ρήτρα αειφορίας προσανατολίζεται, σύμφωνα με πληροφορίες η διοίκηση της ΔΕΗ.\nΣτόχος είναι να βελτιώσει περαιτέρω το προφίλ χρέους που έχει αξιοποιώντας βέβαια το θετικό πρόσημο των αγορών.\nΟ πρόεδρος και διευθύνων σύμβουλος της εταιρίας Γιώργος Στάσσης μιλώντας στην πρόσφατη Γενική Συνέλευση των μετόχων είχε σταθεί στο γεγονός πως πλέον οι αγορές δείχνουν εμπιστοσύνη στη ΔΕΗ.\nΟ επικεφαλής της ΔΕΗ ειδικά είχε σταθεί ιδιαίτερα στην έκδοση ομολογιών βιωσιμότητας ύψους 775 εκατ. ευρώ, την ολοκλήρωση της τιτλοποίησης απαιτήσεων έως 60 ημερών (από τις οποίες αντλήθηκαν 150 εκατ. το. Νοέμβριο) και την υπογραφή της αντίστοιχης τιτλοποίησης για απαιτήσεις άνω των 90 ημερών από την οποία αναμένονται μέχρι 325 εκατ. ευρώ, αλλά και τις συμβάσεις χρηματοδότησης που υπεγράφησαν με την Ευρωπαϊκή Τράπεζα Επενδύσεων.\nΈτσι, μετά από αυτές τις κινήσεις, σύμφωνα με πληροφορίες, έρχεται μια νέα έκδοση.\nΉδη «ανιχνεύεται» η αγορά ώστε να διακριβωθεί το πιθανόν ενδιαφέρον.\nΠαράλληλα γίνονται και οι σχετικές προετοιμασίες ώστε να διαμορφωθούν οι τεχνικές λεπτομέρειες.\nΌπως αναφέρεται και η νέα έκδοση θα έχει ρήτρα αειφορίας, που θα προσαρμοστεί με τους στόχους μείωσης των εκπομπών CO2 κηπίου στη βάση της 7ετούς χρονικής διάρκειας του ομολόγου.\nΝα τονίσουμε ότι η ΔΕΗ σε «δυο δόσεις» άντλησε τον περασμένο Μάρτιο 775 εκατ. με ομόλογα με ρήτρα αειφορίας.\nΠιο συγκεκριμένα στις 22/3 άντλησε €125 εκατομμύρια με επιτόκιο 3,875%, λήξη το 2026, τιμή έκδοσης 100.75% και απόδοση 3,672% η οποία αντιστοιχεί σε εξοικονόμηση 0,205% σε σχέση με το αρχικό επιτόκιο έκδοσης.\nΕπίσης στις 11 Μαρτίου είχε προχωρήσει στην έκδοση ομολογιών αξίας 650 εκατ. ευρώ (σ.σ. ο αρχικός στόχος στην έκδοση ήταν 500 εκατ. ευρώ),\nΟι ομολογίες αυτές ήταν επίσης με ρήτρα αειφορίας συνολικής ονομαστικής αξίας €650 εκατομμυρίων με επιτόκιο 3,875%, με τιμή έκδοσης 100% και λήξη το 2026.\nΜε τα συνολικά 775 εκατ. ευρώ, η ΔΕΗ προχώρησε σε αναχρηματοδότηση ενός τμήματος το χρέους της και βέβαια σε βελτίωση του προφίλ του υφιστάμενου δανεισμού.\nΥπενθυμίζεται ότι οι εκδόσεις της ΔΕΗ προβλέπουν, όπως είχε αναφέρει το Bloomberg, την πληρωμή υψηλότερου τοκομεριδίου 50 μονάδων βάσης (μισής ποσοστιαίας μονάδας), αν η εταιρεία δεν επιτύχει να μειώσει τις εκπομπές διοξειδίου του άνθρακα κατά 40% τον Δεκέμβριο του 2022 σε σχέση με το 2019.\nΔηλαδή η επιχείρηση δεσμεύεται έναντι των επενδυτών που θα την δανείσουν να μειώσει κατά 40% τις εκπομπές CO2 από τα 23,1 εκατ. τόνους το 2019 σε 13,9 εκατ. τόνους το 2022, διαφορετικά το κουπόνι της έκδοσης θα αυξηθεί κατά 50 μονάδες βάσης.\nΣτο φόντο της νέας έκδοσης εκτιμάται ότι λόγω της 7ετούς διάρκειας θα προσαρμοστούν οι σχετικές δεσμεύεις μείωσης των εκπομπών διοξειδίου του άνθρακα σε ένα εύρος 7ετίας.\nΗ νέα εμπορική πολιτική της ΔΕΗ: Κάντο όπως η κινητή τηλεφωνία\nΕτικέτες: HOMEPAGE 1Γιώργος ΣτάσσηςΔΕΗομόλογο\nΓΕΚ ΤΕΡΝΑ: Διαψεύδει φήμες για αύξηση μετοχικού κεφαλαίου\n«Τρένο» η ανάπτυξη του ηλεκτρονικού εμπορίου στην Ελλάδα\nΤο BLOOMBERG αυξησε το ESG disclosure Score της ΕΛΛΑΚΤΩΡ


Jumbo: Έπεσαν οι πωλήσεις τον Φεβρουάριο, Η ΚΑΘΗΜΕΡΙΝΗ, kathimerini.com.cy\nΠτώση κατά 34% κατέγραψαν οι πωλήσεις του ομίλου τον Φεβρουάριο του 2021, η οποία αποδίδεται στην πανδημία.\nΗ πανδημία συνεχίζει να επηρεάζει αρνητικά τις πωλήσεις του ομίλου Jumbo. Σύμφωνα με την διοίκηση του ομίλου, οι πωλήσεις του ομίλου, τον Φεβρουάριο 2021, κατέγραψαν πτώση κατά περίπου -34% σε σχέση με τον αντίστοιχο μήνα πέρυσι. Αυτό σημαίνει ότι οι συνολικές απώλειες τζίρου, για το πρώτο δίμηνο της νέας χρονιάς εκτιμώνται στο -19%, από -0,6% κατά τον σχετικά αισιόδοξο Ιανουάριο του 2021.\nΌπως αναφέρεται, τον Φεβρουάριο 2020, όλα τα καταστήματα σε όλες τις χώρες που δραστηριοποιείται ο Όμιλος ήταν ανοιχτά. Επιπλέον, οι πωλήσεις είχαν επηρεαστεί θετικά λόγω της εποχικότητας του εορτασμού των Αποκριών όπου ολοκληρώθηκε αρχές Μαρτίου. Φέτος, τον Φεβρουάριο του 2021, από το δίκτυο των 52 καταστημάτων στην Ελλάδα, 30 καταστήματα στις «κόκκινες» περιοχές της Ελλάδας (Αττική, Πάτρα, Χαλκίδα και Θεσσαλονίκη) παρέμειναν κλειστά κατά μεγαλύτερο μέρος του μήνα.\nΓια την Κύπρο αναφέρεται ότι την 8η Φεβρουαρίου 2021 όλα τα καταστήματα ξεκίνησαν και πάλι να λειτουργούν. Οι πωλήσεις του δικτύου κατέγραψαν μείωση -20% περίπου, σε σχέση με τον Φεβρουάριο του 2020.\nΑύξηση κατέγραψαν οι πωλήσεις σε Βουλγαρία και Ρουμανία κατά 10% και 22% αντίστοιχα.\nΑναφέρεται επίσης ότι στην περίπτωση του ελληνικού τομέα, με τα 31 καταστήματα από τα 52 να παραμένουν κλειστά μία ακόμα Αποκριάτικη περίοδος φαίνεται να χάνεται οριστικά. Σημειώνεται ότι η πρόκληση ελέγχου της πανδημίας είναι ακόμη ανοικτή, ώστε να μην χαθεί η περίοδος του Πάσχα για μία ακόμη χρονιά.\nΜείωση επί των συνολικών κερδών\nΣύμφωνα με τα τελευταία εξαμηνιαία αποτελέσματα για το πρώτο εξάμηνο του 2020, σημειώνεται ότι τα καταστήματα Jumbo στην Κύπρο, κατέγραψαν το 10,26% του κύκλου εργασιών του ομίλου ενώ συνεισέφερε και 12,09% επί των συνολικών κερδών προ φόρων, χρηματοδοτικών και επενδυτικών αποτελεσμάτων. Για την αντίστοιχη περσινή περίοδο ο τομέας Κύπρου αποτελούσε το 11,07% του κύκλου εργασιών του Ομίλου ενώ συνεισέφερε και το 13,98% των συνολικών κερδών προ φόρων, χρηματοδοτικών και επενδυτικών αποτελεσμάτων.\nΣτην ίδια ανακοίνωση η εταιρεία αναφέρει την πρόθεση της για αύξηση του δικτύου της στην Κύπρο, από πέντε σε έξι, με την προσθήκη ενός υπερκαταστήματος στην Λευκωσία μέσα στον επόμενο χρόνο. Πρόκειται για το κτήριο του Στεφανίδη, πλησίον του Mall of Cyprus, με συνολικό εμβαδόν 19,065 τμ για το οποίο έχει δοθεί άδεια από την περιβαλλοντική αρχή.


ΝΟΜΟΣ ΛΑΣΙΘΙΟΥ - SmartRent\nΟ Άγιος Νικόλαος, πρωτεύουσα του νομού Λασιθίου, με τα δικά του ηχοχρώματα, την ιδιαίτερη γραφικότητα του τοπίου του αλλά και το κοσμοπολίτικο άρωμα που αναδύει, διεκδικεί σημαντικό κομμάτι της τουριστικής αγοράς. Η ομορφιά του –εδώ ήταν η αρχαία μινωική πόλη Λάτω-οφείλεται κυρίως στη μικρή λινοθάλασσα της Βουλισμένης (που συνδέεται με τη θάλασσα μ’ ένα μικρό κανάλι) γύρω από την οποία, αμφιθεατρικά, ξετυλίγεται η οικιστική ζώνη με κάτασπρα σπίτια και όμορφα νεοκλασσικά κτίρια να ξεπροβάλουν παντού με φόντο τη θάλασσα. Μοναδικό γεγονός το κάψιμο του Ιούδα στο κέντρο της λίμνης , αξίζει να το ζήσετε εάν βρίσκεστε την περίοδο του Πάσχα στο νησί. Αξιοθέατα αποτελούν η μαρίνα (η πρώτη μαρίνα στην Κρήτη) , το νησάκι των Αγίων Πάντων με τους προστατευόμενους κρητικούς αιγάγρους, η κιτροπλατεία με τις ταβερνούλες και ο πεζόδρομος. Η Σητεία, πατρίδα του Β. Κορνάρου, αποτελεί το ανατολικό άκρο της Κρήτης και βρίσκεται σε απόσταση 70 χλμ από τον Άγιο Νικόλαο. Μια μικρή ήσυχη και όμορφη πόλη-ορμητήριο για να επισκεφθεί κανείς τα 45 χωριά της, να γευτεί την πατροπαράδοτη κρητική φιλοξενία. Να περιπλανηθεί στα όμορφα ανηφορικά σοκάκια της που μοσχοβολούν από τις λουλουδιασμένες αυλές και να σουλατσάρει στον παραλιακό δρόμο με τους φοίνικες διασκεδάζοντας στα ρακάδικα, τα μπαρ και τις ταβέρνες.\n«Πέτρα Ιερή», λουσμένη από τον ήλιο και τη θάλασσα, όπου οι διακοπές δεν τελειώνουν ποτέ. Όπου τα βαθυγάλανα κρυστάλλινα νερά και οι ατελείωτες ακτές (μήκους 51 χλμ) προσφέρουν απολαυστικές στιγμές χαλάρωσης, και τα ανασκαφικά ευρήματα δίνουν τη δυνατότητα στον επισκέπτη, να θαυμάσει το πλούσιο ιστορικό παρελθόν.\nΤουριστικό θέρετρο υψηλών προδιαγραφών με τα περισσότερα 5άστερα και 6άστερα ξενοδοχεία για VIP επισκέπτες και όχι μόνο. Ιδανική για όσους θέλουν να χαλαρώσουν διαφυλάσσοντας την ιδιωτικότητά τους, αλλά και να διασκεδάσουν, να εξερευνήσουν τα πολλά μικρά χωριουδάκια που σε γυρνούν πίσω στο χρόνο, να περπατήσουν στη Χερσόνησο Κολοκύθα, να πεταχτούν απέναντι στη Σπιναλόγκα (βραχονησίδα-μύθος) με τη μοναδική ιστορία της. Από Άγιο Νικόλαο απέχει μόλις 15 λεπτά με το αυτοκίνητο, από Χανιά περίπου 3,5 ώρες, από το Ρέθυμνο περίπου 2,5 ώρες, ενώ από το Ηράκλειο κάτι παραπάνω από μία ώρα από την Εθνική. Η προσιτή πολυτέλεια στην Κρήτη που αξίζει να τη ζήσετε. Επισκεφθείτε το ψαροχώρι της Πλάκας για φρέσκο ψάρι σε μια ταβέρνα δίπλα στο κύμα και εάν θέλετε να ταξιδέψετε στην αρχαία Ολούντα, δεν έχετε παρά να κολυμπήσετε με τον απαραίτητο εξοπλισμό και να ανακαλύψετε μια ολόκληρη πόλη κάτω από τη σημερινή Ελούντα. Για τους λιγότερο ριψοκίνδυνους, η προσέγγιση στο σημείο όπου ενώνεται η Ελούντα με τον ισθμό, θα σας ξαφνιάσει ευχάριστα αφού , καιρού επιτρέποντος, μπορείτε να διακρίνετε στο βυθό τα ερείπιά της.\nΕίναι αφιερωμένος στην Κοίμηση και ξεχωρίζει για το σπάνιο διάκοσμο των τοιχογραφιών διαφόρων εποχών.\nΑρχαιολογική τοποθεσία στην Ιεράπετρα, απομεινάρια ενός μεσαίου οικισμού των μινωικών χρόνων.\nΜινωικός οικισμός Αγοριά\nΚτισμένος στο λόφο του Μυράμπελλου, ήταν σημαντικό αστικό κέντρο της αρχαικής περιόδου.\nΜε σπουδαιότερα κτερίσματα από το πρωτομινωικό νεκροταφείο της Αγίας Φωτίας και στα σημαντικότερα αντικείμενα το «σπονδικό αγγείο» , γνωστό ως η θεά της Μύρτου.\nΜε πολλά αριστουργήματα της μινωικής τέχνης με κυριότερο το χρυσελεφάντινο αγαλματίδιο της μινωικής πόλης του Πολυκάστρου.\nΕκκλησιαστικό Μουσείο της Μονής Τοπλού\nΠεριλαμβάνει ενδιαφέρουσες εικόνες και χαρακτικά .\nΣτο μουσείο αυτό περιγράφεται η καθημερινότητα των κατοίκων της περιοχής.\nΠεριλαμβάνεται υλικό που αφορά τη ζωή και τις δραστηριότητες του κρητικού πολιτικού στον Άγιο Γεώργιο Λασιθίου\nΛαογραφικό Μουσείο Γαύδου\nΒρίσκεται στο Μετόχι και ιδιοκτήτης είναι ένας ιερέας ο οποίος συγκέντρωσε με μεράκι όλα τα είδη λαικής τέχνης που αφορούσαν την καθημερινότητα του γεωργού, καραβομαραγκού. Επίσης εκτίθενται οικιακά σκεύη και υφαντά.\nΣτο Λασίθι, δίπλα στις κατάφυτες πηγές της Άνω Ζάκρου, ένα θεματικό μουσείο με στόχο την ανάδειξη της σπουδαιότητας του νερού και στις μέρες μας.\nΤο εντυπωσιακό σπήλαιο του Δία στο οροπέδιο του Λασιθίου σε υψόμετρο 1025 μέτρα, είναι από τα θεαματικότερα της Κρήτης. Με σταλακτίτες και σταλαγμίτες και τον εντυπωσιακό σταλακτίτη «ο μανδύας του Δία» αλλά και μορφοποιημένες λιθωματικές μορφές που έπαιξαν ρόλο στη θρησκευτική λατρεία. Επίσης περιλαμβάνει ανθρώπινα ομοιώματα, υστερομινωικά ανάγλυφα και πλήθος αρχαιολογικών ευρημάτων. Διαθέτει πλούσια πανίδα, αφού στην είσοδο του σπηλαίου φωλιάζουν αγριοπερίστερα και άλλες ποικιλίες πουλιών.\nΒρίσκεται σε υψόμετρο 860 μέτρων κοντά στον περιφερειακό που ενώνει το χωριό Μαρμακέτο με το Τζερμιάδο. Μετά από 5 λεπτά ανάβασης, ανάμεσα από πρίνους βρισκόμαστε στην είσοδο του σπηλαίου, που χρησιμοποιούνταν ως χώρος κατοικίας, τόπος ταφής και λατρείας. Βρέθηκαν σπουδαία ευρήματα όλων των εποχών, επίσης κάποιοι αιγυπτιακοί σκαραβαίοι, αποδεικνύοντας την πανάρχαια σχέση Κρήτης- Αιγύπτου.\nΔίπλα στο χωριό και στα μινωικά ερείπια της Βασιλικής (Ιεράπετρα) από τα αγριότερα της Ελλάδος και σπάνιο μορφολογικό φαινόμενο της φύσης, δημιουργημένο πάνω σε μεγάλο ενεργό ρήγμα, ένας παρθένος βιότοπος, λόγω του απροσπέλαστου που παρουσιάζει. πετρώματα με έντονους χρωματισμούς και απόκρημνοι γκρίζοι βράχοι οι οποίοι σκιάζουν με την παρουσία τους την πεδιάδα που κείτεται εμπρός τους, συμπληρώνουν την άγρια ομορφιά. Με λιμνούλες και μεγάλες ποσότητες νερού που σχηματίζουν καταρράκτες. Ο καταρράκτης του είναι ο μεγαλύτερος της Ελλάδος, στο τέλος του παραφάραγγου Μάστορας και είναι ιδανικός παράδεισος για canyoning.\nΒρίσκεται ανάμεσα στον Άγιο Νικόλαο και τη Σητεία με διαδρομή 3 χλμ και υψόμετρο εισόδου-εξόδου 350 μέτρων. Ξεκινά από το τοξωτό πέτρινο γεφυράκι του Λαχανά μέσα από το ποτάμι. Περιστοιχισμένο από οργιώδη, ποικιλόμορφη βλάστηση, που αναδύει λογιώ-λογιώ μυρωδιές, δημιουργεί τον πανέμορφο καταρράκτη των 20 μέτρων σχηματίζοντας μια μικρή λίμνη. στην έξοδο, η θέα του Κρητικού πελάγους, με τη βοτσαλωτή παραλία και τα αλμυρίκια στην παραλία του Ρίχτη, απλά δεν υπάρχει!\nΣχεδόν 100 χλμ νοτιοανατολικά του Αγίου Νικολάου, ξεκινά το απόκοσμο Φαράγγι των Νεκρών στη Ζάκρο, τμήμα του ευρωπαϊκού μονοπατιού Ε4. Έχει ιστορική σημασία καθώς βρέθηκαν στις σπηλιές του μινωικοί τάφοι- εξ΄ ου και η ονομασία του- μεγάλης αρχαιολογικής αξίας. Το γεγονός αυτό, σε συνάρτηση με το πανέμορφο φυσικό περιβάλλον και την εύκολη προσβασιμότητα, κατατάσσουν το φαράγγι στις πρώτες επιλογές των τουριστών.\nΗ παραλία, 500 μ δυτικά του λιμανιού της Χρυσής λέγεται Βλυχάδα, γνωστή για το βραχώδη βυθό και το κόκκινο χαλικάκι της που προήλθε απ’ την κόκκινη λάβα\nΓαλαζοπράσινα νερά. Λευκή άμμος με ροζ εναλλαγές απ’ τα νεκρά κοχυλάκια και άρκευθοι που συγκρατούν με τις δυνατές τους ρίζες την άμμο, δημιουργούν ένα αποτοξινωτικό περιβάλλον για τον επισκέπτη που φθάνει εδώ με πλοιάριο απ’ την Ιεράπετρα, περίπου σε 50 λεπτά.\nΕίναι η πιο διάσημη παραλία της ανατολικής Κρήτης, εξ’ αιτίας του μεγάλου φοινικοδάσους από φοίνικες του Θεόφραστου(που αριθμούν 5000) και ποτίζεται απ’ τα νερά που τη διαπερνούν. Η αμμουδένια ανοιχτόχρωμη παραλία σε κοντραστ με το φοινικόδασος, γεννά συνειρμούς εξωτικών παραδείσων.\nΒρίσκεται 16 χλμ βόρεια του Αγίου Νικολάου και απέναντι απ’ το διάσημο νησί Σπιναλόγκα- όπου ήταν εξόριστοι οι λεπροί. Έχει γραφικές παραλίες από βότσαλα και κρυστάλλινα νερά απ’ τη μια πλευρά και αλμυρίκια απ’ την άλλη. Όμως δεν είναι ο μόνος λόγος για να έρθει κανείς στην Πλάκα, καθώς οι γύρω περιοχές παρουσιάζουν αρχαιολογικό ενδιαφέρον και όχι μόνο. Βόρεια του χωριού, μέσα από απέραντους ελαιώνες και περνώντας το χωριό Βρουχάς, συναντάμε τους παλιού ανεμόμυλους και συνεχίζοντας ανατολικά, τομεγάλο αιολικό πάρκο. Άλλη ενδιαφέρουσα διαδρομή που προτείνουμε να ακολουθήσετε διασχίζοντας το Μιραμπέλο, και τα γραφικά χωριά του, είναι να φθάσετε στη Νεάπολη και από εκεί στον εθνικό δρόμο για Ηράκλειο.\nΕίναι η φανταστική αμμουδερή παραλία στα νοτιοανατολικά της Λεύκης (Κουφωνήσια) με το χαρακτηριστικό λευκό χρώμα των πετρωμάτων της όπου οφείλει και την ονομασία της. Στα δυτικά της αναβλύζει γλυκό νερό, ενώ καταλήγει σ’ ένα γυμνό απότομο γκρεμό, ύψους 100 μέτρων, όπου φωλιάζουν τα αρπακτικά πουλιά χιλιάδερφοι.\nΈνας εύκολος προορισμός είναι τα Βλυχάδια, 31 χλμ βορειοδυτικά του Αγίου Νικολάου, όπου φθάνετε οδηγώντας από Νεάπολη μέσω των χωριών Σκινιάς και Άγιος Γεώργιος. Η παραλία εκεί δεν είναι τόσο φιλόξενη, λόγω των βράχων και των βοτσάλων, ωστόσο, η δίπλα από τον οικισμό παραλία Αυλάκι, είναι η ωραιότερη σ’ όλο το Μιραμπέλο, στην έξοδο του φαραγγιού Μαυρογιάννη με λευκά βότσαλα και κρυστάλλινα νερά. Μετά τις θαλάσσιες βουτιές και το ψαροτούφεκο, περιηγηθείτε τα γραφικά χωριά του Μιραμπέλου, τα μοναστήρια και τη σπάνια φύση, γνωρίζοντας την κρητική φιλοξενία.\nOff-road διαδρομές, πεζοπορία, αναρρίχηση, αθλήματα ανέμου, καταδύσεις, θαλάσσια αθλήματα, θαλάσσιες εκδρομές κ.α


Αντίθετη στο ασφαλιστικό και φορολογικό η ΕΛΜΕ Καρδίτσας | Karditsa24\nΑΡΧΙΚΗ ΚΑΡΔΙΤΣΑ Αντίθετη στο ασφαλιστικό και φορολογικό η ΕΛΜΕ Καρδίτσας\nΑντίθετη στο ασφαλιστικό και φορολογικό η ΕΛΜΕ Καρδίτσας\nΚάλεσμα για μαζική συμμετοχή στη γενική απεργία της 4ης Φλεβάρη απηύθυνε ο Πρόεδρος Γ. Καραγιάννης\nΤην πλήρη αντίθεσή της και την καταδίκη της σε όσα δρομολογούνται στο ασφαλιστικό ως απόρροια των υπογραφέντων μνημονίων εξέφρασε το ΔΣ της ΕΛΜΕ Καρδίτσας.\nΣτη συνέντευξη τύπου που παραχώρησε σήμερα το μεσημέρι ο νέος Πρόεδρος κ. Γιώργος Καραγιάννης κάλεσε τους συναδέλφους του καθηγητές, αλλά και όλη την ελληνική κοινωνία να συμμετάσχει στη γενική απεργία της 4ης Φλεβάρη.\n«Σύμπασα η ελληνική κοινωνία δέχεται μια ανελέητη ολομέτωπη επίθεση που αποδομεί κάθε έννοια κράτους δικαίου και κράτους πρόνοιας» δήλωσε χαρακτηριστικά και πρόσθεσε:\n«Μπροστά σ΄ αυτή την εξέλιξη ο κόσμος της εκπαίδευσης ως πυλώνας της ελληνικής κοινωνίας, ορθώνει το ανάστημά του ενισχύοντας το παλλαϊκό κίνημα ενάντια σε όσους επιδιώκουν τη μεσαιωνοποίηση της ελληνικής κοινωνίας».\nΑκολούθως ο κ. Καραγιάννης αναφέρθηκε στα θέματα αιχμής για τον εκπαιδευτικό κόσμο, τα οποία είναι:\n1. Ο διάλογος για την εκπαίδευση, στον οποίο ωστόσο προσώρας δεν έχουν ακόμη κληθεί οι άμεσα ενδιαφερόμενοι, δηλαδή οι εκπαιδευτικοί.\n2. Το ζήτημα της αξιολόγησης, καθώς η πολιτική ηγεσία του Υπουργείου σε συνεργασία με τον ΟΟΣΑ και την επιτροπή εμπειρογνωμόνων θα πρέπει μέχρι τον Απρίλιο να αξιολογήσουν το ελληνικό εκπαιδευτικό σύστημα.\n3. Το ασφαλιστικό – συνταξιοδοτικό που θίγει τους πάντες.\nΤέλος, ο Πρόεδρος της ΕΛΜΕΚ, είπε πως ο κλάδος παλεύει για:\n-καμία μείωση συντάξεων, κύριων και επικουρικών\n-επιστροφή των κλεμμένων στα ασφαλιστικά ταμεία\n– παιδεία – υγεία – πρόνοια ως δημόσια κοινωνικά αγαθά\n-ακύρωση των μνημονίων και της διαπλοκής.


Συνεχίζονται οι καταιγίδες - Ποιες περιοχές θα επηρεαστούν | Offsite\nΧαμηλή πίεση καλύπτει την περιοχή - Δείτε LIVE την πορεία του καιρού\nΤο βράδυ ο καιρός θα είναι μερικώς συννεφιασμένος και αρχικά ενδέχεται να πέσουν μεμονωμένες βροχές. Οι άνεμοι θα πνέουν δυτικοί ως βορειοδυτικοί, μέτριοι μέχρι ισχυροί 4 με 5 μποφόρ αλλά παροδικά στα προσήνεμα παράλια, μέχρι πολύ ισχυροί 6 μποφόρ. Η θάλασσα θα είναι στα ανατολικά λίγο ταραγμένη μέχρι ταραγμένη, στα νότια ταραγμένη και στα δυτικά και βόρεια κυματώδης. Η θερμοκρασία θα πέσει στους 7 βαθμούς στο εσωτερικό, γύρω στους 11 στα νότια και τα ανατολικά παράλια, γύρω στους 14 στα δυτικά και τα βόρεια παράλια και στον 1 βαθμό στα ψηλότερα ορεινά, όπου τοπικά θα σχηματιστεί παγετός.\nΤην Παρασκευή ο καιρός θα είναι παροδικά συννεφιασμένος και υπάρχει πιθανότητα για μεμονωμένες βροχές και ελαφρά χιονόπτωση στις ψηλότερες κορυφές του Τροόδους. Οι άνεμοι θα πνέουν αρχικά βορειοδυτικοί, μέτριοι ως ισχυροί, 4 με 5 μποφόρ και στα προσήνεμα μέχρι πολύ ισχυροί 6 μποφόρ αλλά προοδευτικά θα τραπούν σε νοτιοδυτικοί, μέτριοι ως ισχυροί, 4 με 5 μποφόρ. Η θάλασσα θα είναι γενικά ταραγμένη αλλά στα προσήνεμα κυματώδης. Η θερμοκρασία θα ανέλθει στους 17 βαθμούς στο εσωτερικό, στους 18 στα παράλια και στους 7 βαθμούς στα ψηλότερα ορεινά.\nΚομμένες οι εκδρομές στο Τρόοδος - Έγιναν καταγγελίες\nΑύριο το βράδυ αναμένονται σταδιακά βροχές, τοπικές καταιγίδες και χιόνια στα ψηλότερα ορεινά όπου θα επικρατεί παγετός ενώ τοπικά η ορατότητα θα είναι περιορισμένη λόγω χαμηλής νέφωσης και ομίχλης. Οι άνεμοι θα πνέουν νοτιοδυτικοί, μέτριοι ως ισχυροί, 4 με 5 μποφόρ και η θάλασσα θα είναι ταραγμένη αλλά στα προσήνεμα μέχρι κυματώδης.\nΤο Σάββατο και την Κυριακή ο καιρός θα είναι συννεφιασμένος με βροχές και καταιγίδες κυρίως στα νοτιοδυτικά, δυτικά, βόρεια και ορεινά και χιονόπτωση στις ψηλότερες κορυφές του Τροόδους ενώ την Κυριακή το βράδυ η χιονόπτωση θα επεκταθεί και στα ψηλότερα ορεινά.\nΤη Δευτέρα ο καιρός θα είναι αρχικά συννεφιασμένος με τοπικές βροχές και χιονόπτωση στα ψηλότερα ορεινά αλλά μέχρι το μεσημέρι θα καταστεί κυρίως αίθριος με παροδικές νεφώσεις.\nΗ θερμοκρασία θα σημειώσει μικρή πτώση το Σάββατο, περαιτέρω μικρή πτώση την Κυριακή για να φθάσει τα κανονικά για την εποχή επίπεδα ενώ τη Δευτέρα η πτώση θα είναι εντονότερη για να φθάσει χαμηλότερα σε επίπεδα χαμηλότερα των κανονικών.\nΤον τσάκωσαν με ναρκωτικά και μεγάλο χρηματικό ποσό\nΦουλ έλεγχος αύριο στο Τρόοδος - Έκτακτη ανακοίνωση αστυνομίας\n27 minutes 31 seconds\n32 minutes 48 seconds\nΛάρι Κινγκ: Οι σημαντικότερες στιγμές της καριέρας του\n53 minutes 2 seconds\nΗμίχρονο στο Τάσος Μάρκου\nΠάφος: Υπό κράτηση ζεύγος για διαρρήξεις και κλοπές


Αναβαθμίζεται η Νοτιανατολική Είσοδος του Αγρινίου. | Νέοι Καιροί\n«Μια μεγάλη περιοχή στην είσοδο της πόλης αλλάζει ριζικά όψη με τα έργα που γίνονται και με εκείνα που σχεδιάζονται.Πρόκειται για έναεμβληματικό έργο που αναβαθμίζει πλήρως την εικόνα της εισόδου της πόλης μας. Η ανάπλαση δεν αναζωογονεί απλά την περιοχή αλλά την ενισχύει με έργα υποδομής. Στόχος μας είναι, εκτός από την αισθητική αναβάθμιση, η βελτίωση του αστικού περιβάλλοντος με ουσιαστικές παρεμβάσεις προς όφελος των πολιτών. Με έργα ζωτικής σημασίας, μικρής ή μεγαλύτερης κλίμακας, κάνουμε καλύτερη την καθημερινότητα των Αγρινιωτών», ανέφερε σχετικά ο Δήμαρχος Αγρινίου Γιώργος Παπαναστασίου.


ΠΡΟΒΛΕΨΕΙΣ ΓΙΑ ΤΗΝ ΕΒΔΟΜΑΔΑ 13/08/2018-20/08/2018 ΑΠΟ ΤΗΝ ΜΟΝΑΔΙΚΗ ΙΩΑΝΝΑ ΑΥΓΕΡΙΝΟΥ ~ KARMIKO.COM ΠΡΟΒΛΕΨΕΙΣ ΓΙΑ ΤΗΝ ΕΒΔΟΜΑΔΑ 13/08/2018-20/08/2018 ΑΠΟ ΤΗΝ ΜΟΝΑΔΙΚΗ ΙΩΑΝΝΑ ΑΥΓΕΡΙΝΟΥ ~ KARMIKO.COM\nkonstantinos 13 Αυγούστου 2018 @Ioanna_Avgerinou\nΑς έχουμε καλό δεκαπενταύγουστο και καλή Παναγία. Ας δούμε τι λένε τα άστρα για την εβδομάδα 13 – 20 Αυγούστου.\nΤι μπορούμε να πούμε για την εβδομάδα που εορτάζουμε την Παναγία την Και χαριτωμένη. Σχεδόν όλοι μας είμαστε μαζί με τα αγαπημένα μας πρόσωπα στα εξοχικά μας η έχουμε προγραμματίσει κάποιο ωραίο ταξίδι.\nΗ εβδομάδα διακατέχεται από το τρίγωνο Δία Ποσειδώνα που θα φέρει ρομαντισμό, φιλανθρωπία και έμπνευση για τους καλλιτέχνες.\nΤη Δευτέρα 13/8 ο Αρης επιστρέφει στον Αιγόκερω όπου θα παραμείνει έως τις 12/9. Είναι ένας δυνατός Αρης που θα μας δώσει ενέργεια.\nΣτις 14/8 σας συνιστώ να οργανώσετε συναντήσεις με τα αγαπημένα σας πρόσωπα.\nΤην 15/8 ευνοούνται οι συναντήσεις με αγαπημένα πρόσωπα. Είναι η εορτή του καλοκαιρινού Πάσχα και θα την εορτάσουμε λαμπερά.\nΤην 16/8 η Σελήνη στον Σκορπιό μπορεί να φέρει στην επιφάνεια απωθημένα και κρυμμένα μυστικά.\nΤην 17 και την 18/8 υπερισχύει ο ρομαντισμός και ο οραματισμός καθώς ο Δίας κάνει τρίγωνο με τον Ποσειδώνα.\nΤην 19/8 ο Ερμής επιστρέφει σε ορθή πορεία και η επικοινωνία βελτιώνεται. Η σύγχυση μειώνεται και μπορούμε να κάνουμε συναλλαγές και να υπογράψουμε συμβόλαια.\nΟ Αρης στο ζενίθ του ωροσκοπίου σας καριέρας δηλώνει ότι θα σας απασχολήσουν τα επαγγελματικά σας και θα ετοιμαστείτε για να εξασκήσετε τις αρετές σας και θα δείξετε τις αναμφισβήτητες ικανότητες σας. Ο Ερμής σε ορθή πορεία θα αποκαταστήσει την επικοινωνία.\nΗ επιστροφή του Αρη στον Αιγόκερω θα σας δώσει ώθηση για να υλοποιήσετε τα πιο φιλόδοξα όνειρά σας κυρίως εσείς των τελευταίων ημερών. Οι οικογενειακές υποθέσεις έρχονται στο προσκήνιο και ζητούν την άμεση επίλυσή τους.\nΤα άστρα σας καλούν να είστε φειδωλοί με τις δαπάνες σας. Σε κάθε περίπτωση νοιώθετε ότι ανακτάτε τις δυνάμεις σας και η υγεία και η καθημερινότητά σας βελτιώνεται σταδιακά.\nΟλο το ενδιαφέρον σας έχει στραφεί που αλλού? Στην οικογενειακή εστία. Η περίοδος δεν έχει ερωτικά στοιχεία γιατί η Αφροδίτη στο Ζυγό δεν σας ευνοεί.\nΗ Αφροδίτη στο Ζυγό σας βοηθάει να εκφράσετε τα συναισθήματά σας στα άτομα που σας αγαπούν και σας έχουν ανάγκη. Παύουν οι παρεξηγήσεις από την Κυριακή και σχεδιάζετε να δράσετε σε επαγγελματικό επίπεδο.\nΤα οικονομικά σας έχουν απασχολήσει πολύ τον τελευταίο καιρό. Τώρα σημειώνεται μία σημαντική βελτίωση. Αυτό, όμως, σημαίνει ότι πρέπει\nΟ Δίας εξακολουθεί να βρίσκεται στο ζώδιό σας και σας χαρίζει αισιοδοξία και τάσεις υπερβολής. Με την αισιοδοξία ελκύετε τη θετικότητα. Και καλά κάνετε. Εάν παραπονιέστε ότι ακόμη δεν έχετε δει την εύνοια του να αναμένετε υπομονετικά τα δώρα του.\nΟι φίλοι είναι το πιο σημαντικό κομμάτι στη ζωή σας αυτές τις μέρες. Νοιώθετε την ανάγκη να είστε μαζί τους, αλλά κι αυτοί προσφέρουν απλόχερα την αγάπη τους.\nΟ Αρης στο ζώδιό σας χαρίζει ενέργεια για δράση. Θα τακτοποιήσετε υποθέσεις που θεωρούσατε λυμένες. Η επικοινωνία θα αποκατασταθεί. Είστε συντηρητικοί από τη φύση σας, αλλά με τον Ουρανό στον Ταύρο έχετε πρωτοποριακές ιδέες που θα σας βοηθήσουν να προοδεύσετε.\nΗ Αφροδίτη στο φιλικό για σας ζώδιο στο Ζυγό σας βοηθά να υλοποιήσετε τα όνειρά σας. Μπορεί να προγραμματίσετε ένα ταξίδι στο εξωτερικό η να επιδιώξετε επαφές με πρόσωπα που θα σας γοητεύσουν.\nΠροσπαθείτε να βρείτε ισορροπίες στον αισθηματικό τομέα. Ο Αρης στον Αιγόκερω θα σας βάλει στη διαδικασία να αναθεωρήσετε μία φιλική σχέση η μία συλλογική δραστηριότητα.


by Δημήτρης Μπιτολάς 22/02/2020 11:45 612\nΠονόλαιμος – Συμβουλές για την υγεία: Αντιμετωπίζετε συχνά θέματα, με το λαιμό σας; Μήπως έχουν να κάνουν, με πόνο στην περιοχή του λαιμού σας; Τότε, δεν έχετε παρά να ακολουθήσετε τις παρακάτω μεθόδους. Το βέβαιο είναι πως θα ξεπεράσετε το πρόβλημά σας. Το σημαντικότερο είναι πως εγκρίνονται από τους γιατρούς. Αναλυτικότερα:\nΠονόλαιμος – Συμβουλές για την υγεία: Ακολουθούν δέκα μέθοδοι για να διώξετε τον πονόλαιμο\n– Γαργάρες με ζεστό αλμυρό νερό: Κάντε ένα ζεστό διάλυμα από νερό με 1 κουταλάκι του γλυκού αλάτι (για 235ml) και κάντε γαργάρες με αυτό. Μην καταπίνετε το διάλυμα και μην χρησιμοποιείτε πολύ αλάτι, καθώς μπορεί να αφυδατώσετε τις ευαίσθητες μεμβράνες του λαιμού. Οι γαργάρες με αλμυρό νερό είναι ένας εύκολος και οικονομικός τρόπος για να καθαρίσει ο λαιμός και να χαλαρώσει το φλέγμα. Έρευνα του 2005 στο επιστημονικό περιοδικό American Journal of Preventive Medicine έδειξε ότι οι γαργάρες με αλμυρό νερό μπορεί ακόμη και να βοηθήσουν στην πρόληψη λοιμώξεων του ανώτερου αναπνευστικού συστήματος.\n– Πίνετε ζεστά υγρά: Πίνοντας ζεστά ροφήματα, όπως τσάι χωρίς καφεΐνη, νερό με μέλι ή ζεστό ζωμό σούπας, θα μειωθεί ο πονόλαιμος και, σύμφωνα με την αμερικανική Ένωση Οστεοπαθητικής, τα ζεστά υγρά βοηθούν επίσης στην λέπτυνση της βλέννας στους ρινικούς κόλπους, η οποία επιτρέπει την καλύτερη αποστράγγισή της και φυσικά οδηγεί σε μειωμένο ερεθισμό. Τα ζεστά ροφήματα σας βοηθούν επίσης να παραμείνετε ενυδατωμένοι, το οποίο είναι σημαντικό όταν είστε άρρωστοι.\nΠονόλαιμος – Συμβουλές για την υγεία: Κι άλλοι μέθοδοι για να διώξετε τον πονόλαιμο\n– Απλά αναλγητικά φάρμακα: Τέτοια είναι φάρμακα με ακεταμινοφαίνη, ή μη στεροειδή αντιφλεγμονώδη φάρμακα, όπως η ιβουπροφαίνη και η ναπροξένη. Αυτά μπορούν να βοηθήσουν στην ανακούφιση από τον πόνο και τη φλεγμονή που προκαλεί ο πονόλαιμος. Μπορούν επίσης να βοηθήσουν στη μείωση του συνοδευτικού πυρετού, αν ο πονόλαιμος οφείλεται σε μόλυνση. Σε κάθε περίπτωση, συμβουλευτείτε τον γιατρό σας προτού πάρετε οποιοδήποτε φάρμακο.\n– Σπρέι με Φασκόμηλο και Echinacea για τον λαιμό: Έρευνα του 2009 έδειξε ότι ο συνδυασμός Echinacea και φασκόμηλου σε σπρέι για τον λαιμό είναι εξίσου αποτελεσματικό με ένα σπρέι που περιέχει ουσίες όπως η χλωρεξιδίνη ή/και η λιδοκαΐνη, οι οποίες “μουδιάζουν” τον λαιμό. Το φασκόμηλο είναι επίσης αντιμικροβιακό και αντισηπτικό, ενώ η Echinacea έχει ιδιότητες ενίσχυσης του ανοσοποιητικού συστήματος.\n– Μηλόξυδο: Το ξύδι είναι (προφανώς!) όξινο και μπορεί να σκοτώσει τα βακτήρια στον λαιμό και να καταπραΰνει τον πονόλαιμο. Μπορεί επίσης να χαλαρώσει την βλέννα που μπορεί να προκαλεί μεγαλύτερο ερεθισμό στον λαιμό. Κάμντε γαργάρες, χρησιμοποιώντας 1 κουταλάκι του γλυκού μηλόξυδο μηλίτη σε 235ml νερού. Αυτό μπορεί επίσης να συνδυαστεί και με τις γαργάρες με ζεστό αλατόνερο που αναφέρθηκαν παραπάνω. Μπορείτε επίσης να προσθέσετε 1 κουταλιά της σούπας μηλόξυδο και 1 κουταλιά της σούπας μέλι στο τσάι σας.\n– Ωμό σκόρδο: Το σκόρδο έχει αντισηπτικές ιδιότητες και μπορεί να ανακουφίσει τον πόνο της φαρυγγίτιδας. Όταν συνθλίβονται, οι ωμές σκελίδες σκόρδου απελευθερώνουν μια ουσία που ονομάζεται αλλικίνη. Αυτή η ουσία έχει αντιβακτηριακές, αντιμυκητιακές και αντιιϊκές ιδιότητες.\nΠονόλαιμος – Συμβουλές για την υγεία: Επιπλέον, μέθοδοι για να διώξετε τον πονόλαιμο\n– Μέντα: Όχι η καραμέλα, αλλά το φυτό. Το κύριο συστατικό της μέντας είναι η μενθόλη, η οποία πιστεύεται ότι δρα ως αποσυμφορητική ουσία που αραιώνει την βλέννα. Η μέντα μπορεί επίσης να καταπραΰνει τον πονόλαιμο και σας διευκολύνει αν έχετε ξηρό βήχα. Καλή επιλογή είναι και το τσάι μέντας.\n– Γλυκόριζα: Και πάλι, δεν πρόκειται για την καραμέλα, αλλά για το βότανο. Έρευνα του 2009 στο επιστημονικό περιοδικό Anesthesia & Analgesia έδειξε ότι οι γαργάρες με υγρό από γλυκόριζα βοηθούν στη μείωση του μετεγχειρητικού πόνου στον λαιμό.\nΕκτός από την καταπραϋντική δράση στον πονόλαιμο, η γλυκόριζα μπορεί επίσης να βοηθήσει στο να χαλαρώσει τη συμφόρηση και να μειώσει τη φλεγμονή. Μπορείτε να κάνετε γαργάρες, να μασήστε ένα κομμάτι της ρίζας γλυκόριζας, ή να πιείτε τσάι γλυκόριζας που είναι και η πιο εύκολη λύση.\nΠονόλαιμος – Συμβουλές για την υγεία: Οι υπόλοιποι μέθοδοι για να διώξετε τον πονόλαιμο\n– Κατεψυγμένες τροφές: Η κατανάλωση πολύ κρύων τροφών, όπως γρανίτα ή σορμπέ, μπορεί να βοηθήσει να μειωθεί ο πονόλαιμος. Προτιμήστε μη-γαλακτοκομικά προϊόντα (πχ παγωτό), επειδή σε ορισμένα άτομα τα αυτές οι τροφές ενισχύουν την παραγωγή βλέννας, κάτι που με τη σειρά του ερεθίζει περαιτέρω το λαιμό.\n– Κοτόσουπα: Παλιό αλλά εγγυημένο γιατροσόφι! Είναι ζεστή και σας βοηθάει να υγράνετε επαρκώς τον λαιμό σας. Ακριβώς όπως και το ζεστό τσάι, η ζεστή σούπα είναι καταπραϋντική στον πονόλαιμο και μπορεί να βοηθήσει στην λέπτυνση της ρινικής βλέννας. Επίσης, σας βοηθάει να παραμείνετε ενυδατωμένοι, αρκεί να μην έχει πολύ αλάτι που αφυδατώνει.\nΣύμφωνα με έρευνα στο επιστημονικό περιοδικό Chest Journal, η κοτόσουπα μπορεί να περιέχει ακόμη και αντιφλεγμονώδεις ουσίες, οι οποίες θα μπορούσαν να βοηθήσουν στην μείωση των συμπτωμάτων του κρυολογήματος.\nΠΟΝΟΛΑΙΜΟΣΠΩΣ ΦΕΥΓΕΙ Ο ΠΟΝΟΛΑΙΜΟΣΣΥΜΒΟΥΛΕΣΣΥΜΒΟΥΛΕΣ ΓΙΑ ΤΗΝ ΥΓΕΙΑ


Αδερφούλες | Κωνσταντία Γέροντα | Άνεμος magazine - Anemos Magazine\nΑδερφούλες | Κωνσταντία Γέροντα | Άνεμος magazine\nΠίσσα σκοτάδι. Ένα φορτηγάκι κινείται στο δρόμο, ανάμεσα στις στροφές με αναμμένα φώτα. Απότομες στροφές. Τρέχει με μεγάλη ταχύτητα. Στην καρότσα, έχει ανθρώπους, καμιά δεκαπενταριά. Είναι φτωχικά ντυμένοι. Εργάτες που πάνε να μαζέψουν ροδάκινα. Διαφόρων ηλικιών. Κάποιοι μεσήλικες, κάποιοι ηλικιωμένοι. Ανάμεσα τους, μερικά παιδιά. Το μεγαλύτερο δεκαεφτά, το μικρότερο δέκα. Τα έστελναν οι μανάδες τους να μαζέψουν ροδάκινα και να βγάλουν λεφτά για να ενισχύσουν το πενιχρό εισόδημα της οικογένειας.\nΤο φορτηγό έφτασε στη Βέροια. Οι άνθρωποι στις καρότσες μισοκοιμόταν. Ήρθε ο επιστάτης και τους μοίρασε στις καλύβες. Στρώμα από κλαδιά, ξύλα στη μέση της καλύβας για το κρύο μια και είχε ένα άνοιγμα στην άκρη της εισόδου για τον καπνό.\nΞύπνημα στις έξι. Οι δυο αδερφούλες, η μία δώδεκα, η άλλη δέκα, ντύθηκαν μισοκοιμισμένες. Το βράδυ έφαγαν λίγο ψωμί με τυρί που τους είχε δώσει η μάνα τους όταν τις ξεπροβόδιζε. Η μάνα τους τις έστειλε για να δουλέψουν. Η ίδια φρόντιζε το σπίτι, τα ζωντανά και δεν μπορούσε να φύγει. Όλη μέρα στα πρόβατα για να ‘χουν τυρί, γάλα, μαλλί. Ό, τι περίσσευε, το πουλούσαν. Ενώ φαγητό είχαν, δεν είχαν λεφτά γι’ αυτό τις έστειλε.\nΠήγαν στο χωράφι. Ο ήλιος δεν είχε ανατείλει ακόμα. Ο επιστάτης τους μοίρασε κοφίνια για να μαζεύουν τα ροδάκινα. Όταν θα τα παρέδιδαν, θα καταγραφόταν η ποσότητα και με βάση αυτό, θα πληρωνόταν. Έκανε κρύο, αρχές φθινοπώρου ήταν.\nΤα δυο κοριτσάκια άρχισαν να μαζεύουν. Ήταν μικροκαμωμένες και δεν έφταναν ψηλά. Παρόλ’ αυτά, μάζεψαν αρκετά. Ήταν χαρούμενες γιατί θα πήγαιναν γερό κομπόδεμα στη μάνα και εκείνη θα ήταν ευχαριστημένη. Έφτασε απόγευμα, ήταν δώδεκα ώρες στο χωράφι. Έδωσε την εντολή ο επιστάτης και γύρισαν πίσω..\nΈφτασαν στην καλύβα. Η μεγάλη άναψε φωτιά. Πήρε το τηγάνι που έφεραν μαζί τους, έριξε λίγο λάδι που είχαν κουβαλήσει μαζί με δυο αυγά. Έφαγαν σαν ξελιγωμένες. Ήταν πολύ κουρασμένα και τα δύο. Η μικρή άρχισε να κλαίει. ‘’Μάνα, μάνα, που είσαι?’’. Η μεγάλη δεν ήξερε τι να κάνει. ‘’Έλα, ησύχασε, είμαι ‘γω εδώ’’. Η μικρή μιξόκλαιγε ‘’Μάνα, μάνα’’. Η μεγάλη την πήρε απ’ το χέρι, την έβαλε στο στρώμα να ξαπλώσει και άνοιξε τα χέρια της. ’’Έλα, να, κοιμήσου εδώ’’, της είπε και την πήρε στην αγκαλιά της σαν μάνα το κοριτσάκι που ήταν δώδεκα χρονών.


Ο αδιάκοπος αγώνας των γυναικών για διεκδίκηση των δικαιωμάτων τους υφίσταται εδώ και πολλά χρόνια. Σύμφωνα με ευρήματα πολλών ερευνών, οι γυναίκες αντιμετωπίζονται στερεοτυπικά όσον αφορά στο χώρο εργασίας. Τις περισσότερες φορές προσάπτονται σε αυτές στερεοτυπικά χαρακτηριστικά προσωπικότητας όπως καλοσύνη, εγκαρδιότητα, ευγένεια, τα οποία με τη σειρά τους δημιουργούν στον κοινό νου την εικόνα ότι τέτοια χαρακτηριστικά προσωπικότητας ταιριάζουν σε επαγγέλματα που σχετίζονται με την κοινωνική προσφορά.\nΕπαγγέλματα όπως νοσοκόμα, κοινωνική λειτουργός, εκπαιδευτικός είναι μερικά από αυτά που, σύμφωνα με τους κανόνες και τις νόρμες της κοινωνίας μας, αρμόζουν σε μια γυναίκα. Όταν λοιπόν οι γυναίκες παραβιάζουν αυτές τις στερεοτυπικές συμπεριφορές και διεκδικούν θέσεις εργασίας με μια πιο ηγετική μορφή, όπως για παράδειγμα στην πολιτική ή στη διοίκηση μεγάλων επιχειρήσεων, έρχονται αντιμέτωπες με την απόρριψη.\nΑυτό συμβαίνει διότι οι περισσότεροι εμπιστεύονται για ηγετικές θέσεις τους άνδρες των οποίων τα χαρακτηριστικά όπως ανδρεία, τόλμη, αποφασιστικότητα ταιριάζουν περισσότερο. Αυτό έχει ως αποτέλεσμα οι γυναίκες να εργάζονται σε θέσεις με μικρότερο κύρος και σαφώς χαμηλότερες αποδοχές. Παρόλο που οι γυναίκες, σε πολλές χώρες, αποτελούν πάνω από το μισό του συνολικού πληθυσμού, οι άνδρες εξακολουθούν να έχουν την εξουσία και τις μεγαλύτερες ευκαιρίες για κοινωνικό - επαγγελματική ανέλιξη.\nΠαρά το γεγονός ότι οι γυναίκες έχουν εδραιώσει την παρουσία τους στον επαγγελματικό βίο εδώ και πολλά χρόνια, οι ηγετικές θέσεις που αναλαμβάνουν μετριούνται κυριολεκτικά στα δάχτυλα των χεριών τους. Ως εκ τούτου, πολύ λίγες γυναίκες φαίνεται να φτάνουν στην κορυφή της επαγγελματικής ελίτ και του παγκόσμιου γίγνεσθαι.\nΟι ελάχιστες γυναίκες που κατάφεραν να αναρριχηθούν στις υψηλότερες βαθμίδες των επιχειρήσεων φαίνεται να συναντούν ένα αόρατο εμπόδιο, ένα εμπόδιο που ονομάστηκε «γυάλινη οροφή». Ο όρος «γυάλινη οροφή», γνωστός παγκοσμίως, ως «glassceiling», χρησιμοποιήθηκε πρώτη φορά από δημοσιογράφους της εφημερίδας Wall Street Journal το 1986 στην προσπάθειά τους να περιγράψουν τα εμπόδια που συναντά μια γυναίκα για να ανελιχθεί επαγγελματικά σε ανώτερα και ανώτατα κλιμάκια.\nΗ «γυάλινη οροφή» είναι, με απλά λόγια, όλα εκείνα τα ορατά και αόρατα εμπόδια που αντιμετωπίζουν οι γυναίκες και βασίζονται κυρίως σε περιορισμένες πεποιθήσεις, προκαταλήψεις και κοινωνικά στερεότυπα. Στερεότυπα του στυλ «στρίγγλα», «γεροντοκόρη», «δόλια» κ.α. είναι στον αντίποδα του «δυνατού και πετυχημένου» άντρα ηγέτη. Στις αντιλήψεις όμως αυτές δεν αντανακλάται πάντα η πραγματικότητα και άμεσα ή έμμεσα υιοθετούνται από γενιά σε γενιά απόψεις που επιβραδύνουν ή ακόμα και μπλοκάρουν την ανέλιξη των γυναικών. Οι επιπτώσεις από αυτά τα στερεότυπα είναι βαρύνουσας σημασίας γιατί υπονομεύουν τις στρατηγικές και ηγετικές ικανότητες των γυναικών στην πορεία τους προς την ηγεσία.\nΔιάφορες κοινωνιολογικές έρευνες έχουν δείξει ότι οι κύριοι παράγοντες που εμποδίζουν τις γυναίκες να αναλάβουν ηγετικές θέσεις και να αρκούνται σε μεσαίες θέσεις στελεχών, είναι το άγχος της σύγκρουσης μεταξύ οικογενειακής και επαγγελματικής ζωής καθώς και η έλλειψη οράματος και αυτοπεποίθησης. Επιπλέον, η αίσθηση η οποία επικρατεί στο γενικότερο κοινωνικό πλαίσιο είναι ότι η ηγεσία είναι «ανδρική» υπόθεση, κάνει πολλές γυναίκες να «δειλιάζουν» και να πείθουν τον εαυτό τους πως δεν είναι κατάλληλες για υψηλόβαθμες θέσεις. Κατά συνέπεια, οι γυναίκες έχουν μικρότερη πρόσβαση στον έλεγχο και τη συμμετοχή στη διαδικασία λήψης αποφάσεων. Αυτή η προσέγγιση έχει ως αποτέλεσμα οι γυναίκες να βλέπουν, να αγγίζουν, αλλά να μην πατούν πάνω στη «γυάλινη οροφή» και κατά συνέπεια να πατούν σε γυάλινο πάτωμα!\nΠώς όμως μπορούν οι γυναίκες να ξεπεράσουν το φαινόμενο της «γυάλινης οροφής»; Πώς αντιμετωπίζονται όλα αυτά τα αρνητικά στερεότυπα εις βάρος των γυναικών, τα οποία έχουν τόσες ισχυρές ρίζες μέσα μας; Μια λύση που προτείνεται για να αντιμετωπιστεί αυτό το πρόβλημα είναι η εκπαίδευση και ειδικότερα η εκπαίδευση γυναικών μέσω ειδικών σεμιναρίων. Η εκπαίδευση είναι ένα μέσο κοινωνικοποίησης έτσι ώστε να αλλάξει ο τρόπος που δημιουργούνται τα πρότυπα και οι κοινωνικοί ρόλοι των γυναικών. Τα σεμινάρια αυτά ονομάζονται σεμινάρια «γυναικείας ηγεσίας», διοργανώνονται πλέον και στην Ελλάδα και απευθύνονται σε γυναίκες (σε όποια ηλικιακή ομάδα και αν ανήκουν) με στόχο την ανάπτυξη δεξιοτήτων και στρατηγικών ηγεσίας. Στη διάρκεια αυτών των σεμιναρίων οι συμμετέχουσες μαθαίνουν να πιστεύουν στον εαυτό τους, να βάζουν στόχους από τα πρώτα τους επαγγελματικά βήματα και μαθαίνουν να διεκδικούν θέσεις με δυνατότητες εξέλιξης. Ο βασικός σκοπός αυτών των σεμιναρίων είναι να ενδυναμώσει και να προετοιμάσει τις γυναίκες να κατακτήσουν ανώτερες θέσεις σε πείσμα των κοινωνικών προκαταλήψεων.\nΝα μην ξεχνάμε όμως ότι ο κόσμος της ηγεσίας δεν ανήκει αποκλειστικά ούτε στους άντρες αλλά ούτε στις γυναίκες και οι υψηλές ιεραρχικά θέσεις είναι για εκείνους που τολμούν. Οι ηγετικές θέσεις θα πρέπει να ανήκουν στους ικανούς και στους επίμονους στο στόχο τους, ανεξαρτήτως φύλου.\nΤελικά, η ηγεσία είναι για όσους δεν τους εμποδίζει κανένα φράγμα και καμία «γυάλινη οροφή», η ηγεσία είναι για όσους το λέει η ψυχή τους. Θα πρέπει όμως να θυμόμαστε ότι οι ηγέτες δεν γεννιούνται μόνο, όπως πολλοί πιστεύουν, αντίθετα οι ηγέτες εκπαιδεύονται κιόλας!


ΓΕΝΙΚΗ ΣΥΝΕΛΕΥΣΗ ΠΟΛΙΤΙΣΤΙΚΟΥ ΣΥΛΛΟΓΟΥ ΔΟΛΙΧΗΣ «Η ΤΡΙΠΟΛΙΤΙΔΑ» Αρ. Πρωτ.: οικ. 108/ - PDF\nΓΕΝΙΚΗ ΣΥΝΕΛΕΥΣΗ ΠΟΛΙΤΙΣΤΙΚΟΥ ΣΥΛΛΟΓΟΥ ΔΟΛΙΧΗΣ «Η ΤΡΙΠΟΛΙΤΙΔΑ» Αρ. Πρωτ.: οικ. 108/\nDownload "ΓΕΝΙΚΗ ΣΥΝΕΛΕΥΣΗ ΠΟΛΙΤΙΣΤΙΚΟΥ ΣΥΛΛΟΓΟΥ ΔΟΛΙΧΗΣ «Η ΤΡΙΠΟΛΙΤΙΔΑ» Αρ. Πρωτ.: οικ. 108/31.12.2010"\n1 ΓΕΝΙΚΗ ΣΥΝΕΛΕΥΣΗ ΠΟΛΙΤΙΣΤΙΚΟΥ ΣΥΛΛΟΓΟΥ ΔΟΛΙΧΗΣ «Η ΤΡΙΠΟΛΙΤΙΔΑ» Αρ. Πρωτ.: οικ. 108/ Στη Δολίχη, στην αίθουσα του Πολιτιστικού Κέντρου, σήμερα την 7 η Ιανουαρίου 2011 και ώρα 18:00, συνήλθε σε σώμα η ορισθείσα Γενική Συνέλευση για συζήτηση και λήψη αποφάσεων στα παρακάτω θέματα: ΘΕΜΑ 1 ο : ΑΠΟΛΟΓΙΣΜΟΣ ΠΕΠΡΑΓΜΕΝΩΝ 2010 ΘΕΜΑ 2 ο : ΟΙΚΟΝΟΜΙΚΟΣ ΑΠΟΛΟΓΙΣΜΟΣ ΕΤΟΥΣ 2010 ΘΕΜΑ 3 ο : ΣΥΖΗΤΗΣΗ ΚΑΤΑΘΕΣΗ ΠΡΟΤΑΣΕΩΝ ΣΤΟ ΔΗΜΟ ΕΛΑΣΣΟΝΑΣ 1. ΑΠΟΛΟΓΙΣΜΟΣ ΠΕΠΡΑΓΜΕΝΩΝ 2010 Την 11 η Απριλίου 2010 πραγματοποιήθηκε η Γενική Συνέλευση (ΠΡΑΞΗ 20 η ) για τον οικονομικό απολογισμό του απερχόμενου Δ.Σ. και για την εκλογή νέου Δ.Σ. Την 16 η Απριλίου 2010 διαμορφώθηκε η σύνθεση του παρόντος διοικητικού συμβουλίου (Πράξη 1 η ). Συνολικά για το έτος 2010 το Διοικητικό Συμβούλιο συνεδρίασε 9 φορές (στα πλαίσια των διατάξεων του καταστατικού κεφ. Β, άρθρο 19) 25/5 Πραγματοποιήθηκαν τα γυρίσματα στη Δολίχη για την εκπομπή Γαστρονομία και Παράδοση. Το τηλεοπτικό συνεργείο τράβηξε πλάνα τη θέα του Ολύμπου από τη βρύση στη διασταύρωση Παλαίχανο, τη Δολίχη και γενικά πλάνα από το λόφο του Πρ. Ηλία. Επισκέφθηκε τον αρχαιολογικό χώρο «Καστρί Δολίχης», το Λαογραφικό Μουσείο και το βυζαντινό Ι.Ν. Μεταμορφώσεως του Σωτήρος. Με τη δραστηριότητα αυτή δόθηκε η ευκαιρία στον κόσμο που συμμετείχε να ψυχαγωγηθεί με παραδοσιακά τραγούδια, απολαμβάνοντας, παράλληλα, τα παραδοσιακά εδέσματα που ετοίμασαν οι γυναίκες. Η εκπομπή βρίσκεται στο στάδιο διαπραγμάτευσης για την προβολή της σε τηλεοπτικό σταθμό. Συνδιοργάνωση: Πολιτιστικός Σύλλογος Δολίχης, Σύλλογος Γυναικών Δολίχης. 10/7 3ο Φεστιβάλ «Περραιβική Τρίπολις». Μετά την προγραμματισμένη επίσκεψη στο Λαογραφικό Μουσείο Δολίχης και τον Ναό της Μεταμορφώσεως του Σωτήρος, καθώς και μετά τον χαιρετισμό επισήμων, το πρόγραμμα είχε ως εξής: 9:00 μ.μ..: Ομιλία του καθηγητή αρχαιολογίας και Προέδρου του Μουσείου Ακρόπολης κ. Δημητρίου Παντερμαλή με θέμα «Το Νέο Μουσείο Ακρόπολης». 9:30 μ.μ..: Ομιλία του αρχαιολόγου κ. Σπύρου Κουγιουμτζόγλου της 7ης Εφορείας Βυζαντινών Αρχαιοτήτων Λάρισας, με θέμα «Η οχύρωση κατά την παλαιοχριστιανική περίοδο στον ελλαδικό χώρο, στην Περραιβική Τρίπολη και στη Δολίχη». 9:50 μ.μ..: Παρουσίαση του βιβλίου «Περραιβία» του φιλολόγου κ. Θωμά Λιόλιου. 10:00 μ.μ..: Συναυλία με τη Φιλαρμονική του Δήμου Ελασσόνας και την «Ορχήστρα Ποικίλης Μουσικής» Ελασσόνας. Συνδιοργάνωση: Πολιτιστικός Σύλλογος Δολίχης «Η Τριπολίτιδα», Νομαρχιακή Αυτοδιοίκηση Λάρισας, Επαρχείο Ελασσόνας, Δήμος Λιβαδίου. Στο Κεντρικό Αρχαιολογικό Συμβούλιο, τον Οκτώβριο 2010, εγκρίθηκε η μελέτη για τη διαμόρφωση του περιβάλλοντα χώρου στο Καστρί Δολίχης. [ ολίχη - ήµου Ελασσόνας Ν. Λαρίσης - Τηλ.: , Fax: , Σελίδα 1\n2 29/7 Ο Πολιτιστικός Σύλλογος Δολίχης εγγράφηκε στο Μητρώο Πολιτιστικών Φορέων του Υπουργείου Πολιτισμού, προκειμένου να έχει τη δυνατότητα υποβολής αιτήματος για επιχορήγηση των δραστηριοτήτων που πρόκειται να υλοποιήσει. 1-2/8 Το χορευτικό συγκρότημα του Πολιτιστικού Συλλόγου συνόδευσε το χορευτικό του Συλλόγου Γυναικών Δολίχης, ανταποκρινόμενο στην πρόσκληση του Πολιτιστικού Οργανισμού του Δήμου Ελυμνίων Ευβοίας για την εκδήλωση: «Ελύμνια 2010». 5-6/8 Πανηγύρι Δολίχης. Συμμετείχαν τα χορευτικά συγκροτήματα του Σαρανταπόρου, του Λιβαδίου και της Δολίχης, με την ορχήστρα του Κ. Δεδούση. Βασιζόμενο στον εθελοντισμό και το μεράκι των μελών του Συλλόγου, το πανηγύρι στέφθηκε και φέτος με μεγάλη επιτυχία. Διοργάνωση: Πολιτιστικός Σύλλογος Δολίχης Η Τριπολίτιδα, υπό την αιγίδα του Δήμου Λιβαδίου. 7-8/8 Στο 3ο τουρνουά Beach Volley στο γήπεδο της Δολίχης, ο Πολιτιστικός Σύλλογος προμήθευσε τους αγώνες με προστατευτικό δίκτυ και βράβευσε τους διαγωνιζόμενους στον τελικό. [ ολίχη - ήµου Ελασσόνας Ν. Λαρίσης - Τηλ.: , Fax: , Σελίδα 2\n3 15/8 Το χορευτικό συγκρότημα της Δολίχης εμφανίστηκε στο Λιβάδι, δίνοντας μία χορευτική παράσταση, μεταξύ των Συλλόγων Λιβαδιωτών που συμμετείχαν. 4/9 Με τη συμμετοχή 47 συνολικά παικτών (32 ηλικίας άνω των 10 ετών και 15 παιδιά ηλικίας κάτω των 10 ετών) ολοκληρώθηκε το 1ο Τουρνουά Σκάκι που διεξήχθη στο Πολιτιστικό Κέντρο της Δολίχης. Συνδιοργάνωση: Πολιτιστικός Σύλλογος Δολίχης, Σκακιστικός Σύλλογος Ελασσόνας. 5/9 Ο Πολιτιστικός Σύλλογος κατέθεσε στεφάνι στο μνημόσυνο του Εθνικού μας Ήρωα Γεωργάκη Ολυμπίου, για την 189η επέτειο θανάτου του Ήρωα. 5/9 Στο Πολιτιστικό Κέντρο και στην κεντρική πλατεία Δολίχης εκπαιδεύτηκαν στις πρώτες βοήθειες δεκάδες μέλη του Πολιτιστικού Συλλόγου Δολίχης Η Τριπολίτιδα, του Αθλητικού Ομίλου Ο Δολιχιακός και του Συλλόγου Γυναικών Δολίχης Φίλα Ευβιότου από το τμήμα εκπαίδευσης του Ε.Κ.Α.Β. Λάρισας. Συνδιοργάνωση: Πολιτιστικός Σύλλογος Δολίχης, Σύλλογος Γυναικών, Αθλητικός Όμιλος. [ ολίχη - ήµου Ελασσόνας Ν. Λαρίσης - Τηλ.: , Fax: , Σελίδα 3\n4 14/9 Επίσκεψη στο Αρχαιολογικό Μουσείο Θεσσαλονίκης, η ξενάγηση στο οποίο ξεκίνησε στις 6:45 μ.μ. και διήρκησε μέχρι στις 8:00 μ.μ. Η επίσκεψη στο Μουσείο συνδυάστηκε με την 75η ΔΕΘ, η οποία άνοιξε στις 5:00 μ.μ., καθώς και με την βιβλιοπαρουσίαση του γνωστού, πλέον, βιβλίου Περραιβία, στις 8:15 μ.μ., στην αίθουσα του Αρχαιολογικού Μουσείου Μανόλης Ανδρόνικος. Διοργάνωση: Πολιτιστικός Σύλλογος Δολίχης /9 Συμμετοχή στην 5η Πανελλήνια Γιορτή Φέτας. Προβολή της ιστορικής και πολιτιστικής μας κληρονομιάς. Έκθεση τοπικών προϊόντων στο εκθεσιακό περίπτερο των Συλλόγων Δολίχης. Συνδιοργάνωση συμμετοχής: Πολιτιστικός Σύλλογος Δολίχης, Σύλλογος Γυναικών Δολίχης. 1/10 Έναρξη μαθημάτων του νέου χορευτικού συγκροτήματος στο Πολιτιστικό Κέντρο Δολίχης. Το νέο χορευτικό συγκρότημα, στο οποίο υπεύθυνος είναι ο χοροδιδάσκαλος κ. Σάκης Γκόγκος, απευθύνεται προς κάθε ενδιαφερόμενο έφηβο ή ενήλικα, ενώ η συμμετοχή είναι δωρεάν. Στόχος του Πολιτιστικού Συλλόγου Δολίχης Η Τριπολίτιδα είναι το νέο χορευτικό συγκρότημα, με το μεράκι όλων των συμμετεχόντων, να καταστεί ακόμη πιο αξιόλογο, δίνοντας περισσότερες χορευτικές παραστάσεις σε διάφορα μέρη του εσωτερικού ή του εξωτερικού. Αποτελεί, παράλληλα, και μία δημιουργική δραστηριότητα για τα μέλη που συμμετέχουν. Η αμοιβή του χοροδιδασκάλου ανέρχεται στο ποσό των 100 μηνιαίως, το οποίο είναι συμβολικό και καλύπτει τα έξοδα μετακίνησης. 26/10 Με τη συμμετοχή 14 εθελοντών αιμοδοτών πραγματοποιήθηκε η καθιερωμένη εθελοντική αιμοδοσία, την Τρίτη στη Δολίχη. Η Κινητή Μονάδα Αιμοδοσίας βρέθηκε στη Δολίχη από το πρωί και παρέμεινε έως το μεσημέρι, ενώ αρκετοί ήταν και οι εθελοντές που, ενώ προσήλθαν, δεν έδωσαν τελικά αίμα, λόγω άλλων αιτιών (π.χ. υπόταση). Υπεύθυνος της τράπεζας αίματος που διατηρεί ο Πολιτιστικός Σύλλογος, ορίστηκε εκ νέου ο κ. Θεόκλητος Τσιόγκας, με απόφαση του Δ.Σ. Η επόμενη αιμοδοσία έχει οριστεί για τις [ ολίχη - ήµου Ελασσόνας Ν. Λαρίσης - Τηλ.: , Fax: , Σελίδα 4\n5 16/11 Ο Πολιτιστικός Σύλλογος Δολίχης, σε συνεργασία με την εθελοντική ομάδα sarantaporo.gr, προτίθεται να εγκαταστήσει routers για την κάλυψη δωρεάν ασύρματης διαδυκτύωσης, προκειμένου να καλυφθεί ολόκληρος ο οικισμός της Δολίχης με δωρεάν ασύρματο internet. Αυτό που απαιτείται, σε μεταγενέστερο στάδιο, είναι η τοποθέτηση των routers σε επιλεγμένες οικίες της Δολίχης, ώστε να υπάρχει οπτική επαφή των routers μεταξύ τους. Για το λόγο αυτό, κατέθεσε επίσημη πρόταση στην ΕΛ/ΛΑΚ (Ελεύθερο Λογισμικό/ Λογισμικό Ανοικτού Κώδικα), για τη δωρεάν χορήγηση open-mesh routers. Η πρόταση εγκρίθηκε και αρχικά η ασύρματη πρόσβαση θα γίνεται με τη σύνδεση cosmote internet on the go που διαθέτει ο Σύλλογος, μέχρι να αναβαθμιστεί το δίκτυο του ΟΤΕ σε ADSL γραμμές. Προσεχώς, θα διατεθούν τα πέντε από τα δώδεκα routers και στη συνέχεια τα υπόλοιπα επτά. 5/12 Δίκτυο Περραιβία Στις εκλογές για την ανάδειξη του νέου διοικητικού συμβουλίου του Δικτύου «Περραιβία», που έγιναν στην Ελασσόνα στις , ο Πολιτιστικός Σύλλογος Δολίχης όρισε εκπρόσωπο τον αντιπρόεδρο κ. Θωμά Λιόλιο, ο οποίος εκλέχθηκε μέλος του νέου Δ.Σ. Ο Σύλλογος Γυναικών Δολίχης και ο Αθλητικός Όμιλος στήριξαν την υποψηφιότητα. 23/12 Ο Πολιτιστικός Σύλλογος της Δολίχης, όπως κάθε χρόνο έτσι και φέτος, προσέφερε δώρα στα παιδιά του νηπιαγωγείου και του δημοτικού σχολείου. Η σχολική γιορτή πραγματοποιήθηκε στο νηπιαγωγείο και τα φετινά δώρα αποτελούσαν επιλεγμένα επιτραπέζια παιχνίδια. Η αίθουσα του Πολιτιστικού Συλλόγου καθαρίστηκε και βάφτηκε, ενώ τοποθετήθηκε και κλιματιστικό. Δημιουργήθηκε νέα σύνδεση cosmote internet on the go. Η βιβλιοθήκη ενισχύθηκε από βιβλία του κ. Νίκου Γκόγκου (Αθήνα) και κ. Αθανασίου Σουγλή (διδακτορική διατριβή). Το λαογραφικό μουσείο καθαρίστηκε ανήμερα του Φεστιβάλ και ενισχύθηκε με υλικό από την κ. Μαρία Λιόλιου (Μίχου). Τα έπιπλα αντικαταστάθηκαν από τα έπιπλα του δικηγορικού γραφείου του κ. Γιάννη Γκόγκου, ο οποίος τα δώρισε στο σύλλογο. Οι πόρτες και τα παράθυρα πρόκειται να συντηρηθούν με λάδι. Οι πινακίδες, που προβάλλουν τη διαμόρφωση της βρύσης, βρίσκονται προς τοποθέτηση από ειδικόμ τεχνικό στη διασταύρωση της Δολίχης Παλαίχανο (απόφαση προηγούμενου Δ.Σ. για τη διαμόρφωση), καθώς και η ξύλινη πύλη που πρόκειται να τοποθετηθεί στο δρόμο του πρ. Ηλία και επισημαίνει το μόνιμο καταφύγιο άγριας ζωής, όπως είναι χαρακτηρισμένη η περιοχή (απόφαση προηγούμενου Δ.Σ. για τη διαμόρφωση). Το ημιτελές Κιόσκι στον Προφήτη Ηλία πρόκειται να ολοκληρωθεί την άνοιξη του 2011, κατασκευάζοντας παγκάκια, πάγκους, πέτρινη ψησταριά και πλακόστρωση στο δάπεδο Το Δ.Σ. του Συλλόγου αναγνωρίζει ότι δίχως τη συμβολή όλων των εθελοντών και των μελών του Συλλόγου σε κάθε εκδήλωση και δραστηριότητα, το αποτέλεσμα δεν θα μπορούσε να είναι αξιόλογο. Όπως δεν θα μπορούσε να είναι αξιόλογο δίχως τη συνεργασία Συλλόγων και Φορέων, τους οποίους και ευχαριστεί. [ ολίχη - ήµου Ελασσόνας Ν. Λαρίσης - Τηλ.: , Fax: , Σελίδα 5\n6 2. ΟΙΚΟΝΟΜΙΚΟΣ ΑΠΟΛΟΓΙΣΜΟΣ ΕΤΟΥΣ 2010 ΕΣΟ Α: ,75 ΕΞΟ Α: ,46 ΥΠΟΛΟΙΠΟ 5.072,29 Οικονοµικά τακτοποιηµένα µέλη: 1. Ανθοπούλου Μαρία 2. Αστερίου Η. Ιωάννης 3. Αστερίου Η. Κων/νος 4. Αστερίου Η. Νικόλαος 5. Γκόγκος Ν. Αντώνιος 6. Γκόγκος Γ. Βασίλειος 7. Γκόγκος Φ. Θεόδωρος 8. Γγόγκος Αθ. Νικόλαος 9. Γκόγκος Αν. Νικόλαος 10. Γκόγκος Α. Σταύρος 11. Γκόγκος Β. Χρήστος 12. Γκόγκου Κ. Ευαγγελία 13. Θεοδωράκης Χ. Βασίλειος 14. Θεοδωράκης Χ. Σταύρος 15. Θεοδωράκης Β. Χρήστος 16. Κατσάρας Α. Ιωάννης 17. Κλεισιάρης Α. Φώτιος 18. Λιόλιος Θ. Αθανάσιος 19. Λιόλιος Θ. Αθανάσιος 20. Λιόλιος Κ. Αθανάσιος 21. Λιόλιος Δ. Γεώργιος 22. Λιόλιος Β. Δημήτριος 23. Λιόλιος Θ. Διονύσιος 24. Λιόλιος Δ. Θεόφιλος 25. Λιόλιος Θ. Θεόδωρος 26. Λιόλιος Θ. Θεόφιλος 27. Λιόλιος Ν. Θωμάς 28. Λιόλιος Π. Θωμάς 29. Λιόλιος Α. Κων/νος 30. Λιόλιος Κ. Ιωάννης 31. Λιόλιου Γ. Ευαγγελία 32. Λιόλιου Θ. Ευαγγελία 33. Λιόλιου Κ. Ευαγγελία 34. Λιόλιου Δ. Μαρίνα 35. Μαντζάρα Γ. Σταυρούλα 36. Μαντζάρας Θ. Αθανάσιος 37. Μαντζάρας Θ. Γεώργιος 38. Μαντζάρας A. Θεόδωρος 39. Μαντζάρας Γ. Θεόδωρος 40. Μαντζάρας Α. Φώτιος 41. Μητσιμπόνα Βαλεντίνη 42. Μίχος Κ. Αστέριος 43. Μπαλανίκα Φ. Ευαγγελία 44. Μπαλανίκα Φ. Νίκη 45. Μπαλανίκας Χ. Γεώργιος 46. Παπαδημητρίου Α. Αικατερίνη 47. Παπαδημητρίου Α. Βάια 48. Παπαδημητρίου Α. Κων/νος 49. Παπακωνσταντίνου Γ. Βικτωρία 50. Παπακωνσταντίνου Α. Φώτιος 51. Σουγλής Γ. Αχιλλέας 52. Τσακνάκη Δ. Καλλιόπη 53. Τσακνάκη Α. Κωνσταντινιά 54. Τσακνάκη Κ. Ολυμπία 55. Τσακνάκη Β. Ολυμπιάδα 56. Τσακνάκη Ε. Τριανταφυλλιά 57. Τσακνάκης Χ. Απόστολος 58. Τσακνάκης Π. Αθανάσιος 59. Τσακνάκης Α. Βασίλειος 60. Τσακνάκης Β. Ευάγγελος 61. Τσακνάκης Κ. Ευάγγελος 62. Τσακνάκης Θ. Κων/νος 63. Τσακνάκης Δ. Νικόλαος 64. Τσακνάκης Α. Παναγιώτης 65. Τσακνάκης Χ. Φώτιος 66. Τσιόγκα Θ. Ανδριάνα 67. Τσιόγκας Ζ. Αθανάσιος 68. Τσιόγκας Α. Θεόκλητος Μέλη ιοικητικού Συµβουλίου: Πρόεδρος: Τσακνάκης Β. Ευάγγελος Αντιπρόεδρος: Λιόλιος Π. Θωµάς Γραµµατέας: Τσακνάκης Χ. Απόστολος Ταµίας: Κατσάρας Α. Ιωάννης Μέλη: Θεοδωράκης Χ. Σταύρος, Λιόλιος Κ. Αθανάσιος, Λιόλιος Θ. Θεόφιλος Μέλη Εξελεγκτικής Επιτροπής: Λιόλιος Θ. ιονύσιος Τσακνάκης Π. Αθανάσιος Τσιόγκας Α. Θεόκλητος [ ολίχη - ήµου Ελασσόνας Ν. Λαρίσης - Τηλ.: , Fax: , Σελίδα 6\n7 3. ΣΥΖΗΤΗΣΗ ΠΡΟΒΛΗΜΑΤΩΝ ΚΑΤΑΘΕΣΗ ΠΡΟΤΑΣΕΩΝ ΣΤΟ ΔΗΜΟ ΕΛΑΣΣΟΝΑΣ Βάσει του καταστατικού του Συλλόγου, κεφάλαιο Α - άρθρο 2 ο, στους σκοπούς του συλλόγου περιλαμβάνονται, εκτός των άλλων, παρ. 3, η διατήρηση και προστασία του φυσικού περιβάλλοντος, επίσης η καταβολή προσπαθειών και ενεργειών για την εκτέλεση έργων κοινής ωφελείας από τις αρχές ή οποιονδήποτε άλλον αρμόδιο και, παρ. 4, η συνεργασία με παρόμοια Σωματεία και Συλλόγους. Στη Γενική Συνέλευση συζητήθηκαν τα παρακάτω θέματα, τα οποία στη συνέχεια ομαδοποιήθηκαν: Α ΒΙΩΣΙΜΟΤΗΤΑ 1. Το απαράδεκτο πρόβλημα του πόσιμου νερού της Δολίχης. Η ακαταλληλότητα του πόσιμου νερού της Δολίχης έγινε αντιληπτή από το 1998 και οι προσπάθειες των δημοτικών Αρχών του Δ. Λιβαδίου δεν είχαν ουσιαστικά αποτελέσματα, αφού η Δολίχη εξακολουθεί να υδρεύεται από την προβληματική γεώτρηση. Αρχικά, όταν γνωστοποιήθηκε το πρόβλημα, με την πρώτη δημοτική Αρχή, αξιοποιήθηκαν δύο υπάρχουσες γεωτρήσεις και στη συνέχεια τοποθετήθηκαν φίλτρα καθαρισμού νερού στο παλιό υδραγωγείο του πρ. Ηλία. Η δεύτερη δημοτική Αρχή μερίμνησε για το πρόβλημα και ανόρυξε νέα υδρευτική γεώτρηση στη θέση «Ξηρολάκι», το νερό της οποίας ήταν επίσης ακατάλληλο. Η δε τρίτη Αρχή ανόρυξε νέα υδρευτική γεώτρηση στη θέση «Καλόγηρος» Λιβαδίου, το νερό της οποίας, αν και κατάλληλο, δεν επαρκεί. Απαιτείται από το Δήμο Ελασσόνας η άμεση επίλυση σε αυτό το ζωτικής σημασίας πρόβλημα. Εικόνα από 2. Δημιουργία γεωργικών υποδομών. Σύνδεση όλων των αγροτεμαχίων με το δημοτικό αρδευτικό δίκτυο, ώστε οι παραγωγοί αγροτικών προϊόντων να έχουν τη δυνατότητα άρδευσης των κτημάτων τους. Λειτουργία της αρδ. γεώτρησης στη θέση «Κεραμίδα». Άρδευση στις θέσεις «Μακρυχώραφο» και «Διάργος» στις οποίες κατέχουν αγροτεμάχια επτά νέοι αγρότες. Αξιοποίηση του φράγματος «Μαρούλι» με επέκταση του αγωγού άρδευσης ώστε να καλύψει όσο το δυνατόν περισσότερες περιοχές. Αξιοποίηση της λίμνης στη θέση «Λάκκα» Ορθολογική χρήση του δικτύου άρδευσης Εικόνα από agrotypos.gr 3. Όχι στην Εξόρυξη του λιγνίτη στην περιοχή Ελασσόνας. Η Γ. Σ. έκρινε σκόπιμο να καταθέσει επίσημα την αρνητική θέση του Συλλόγου. Σε περίπτωση εξόρυξης η Δολίχη είναι έτοιμη να αντιδράσει για την αποφυγή τέτοιων ενεργειών, οι οποίες θα αποβούν μοιραίες για τον ελασσονίτικο και λαρισαϊκό πληθυσμό, δεδομένου μάλιστα των εναλλακτικών πηγών ενέργειας που προσφέρονται. Εικόνα από [ ολίχη - ήµου Ελασσόνας Ν. Λαρίσης - Τηλ.: , Fax: , Σελίδα 7\n8 Β ΟΛΟΚΛΗΡΩΣΗ ΕΡΓΩΝ 1. Η μισοτελειωμένη κεντρική πλατεία. Το έργο της ανάπλασης της κεντρικής πλατείας εντάχθηκε στα ΟΠΑΑΧ και από το 2007 ξεκίνησαν οι εργασίες για την ανάπλασή της. Τα τελευταία τρία χρόνια οι εργασίες διακόπηκαν και το έργο δεν έχει ολοκληρωθεί. Ο Δήμος Ελασσόνας πρέπει να προβεί στις απαραίτητες ενέργειες για την ολοκλήρωση του έργου. 2. Ολοκλήρωση πολιτιστικού κέντρου. Η μετατροπή της αποθήκης του γεωργικού συνεταιρισμού σε πολιτιστικό κέντρο έγινε επιτυχώς. Από το θαυμάσιο αποτέλεσμα εκκρεμεί η τοποθέτηση καθισμάτων και ηλεκτρονικού εξοπλισμού. Πρέπει να ολοκληρωθεί το έργο από τον Δήμο Ελασσόνας. Επιπλέον, προτείνουμε να τοποθετηθούν προθήκες, αφού στην επίσκεψη της κ. Σδρόλια στη Δολίχη, η οποία εκτελεί χρέη προϊσταμένης της 7 ης Εφορείας Βυζαντινών Αρχαιοτήτων Λάρισας, τέθηκε το θέμα των αρχαιοτήτων της περιοχής και υπάρχει η δυνατότητα να μας δανειστεί αρχαιολογικό υλικό από τις αρμόδιες υπηρεσίες και τα κοντέινερ, στα οποία φυλάσσεται και να τοποθετηθεί εντός του πολιτιστικού κέντρου. 3. Ολοκλήρωση της διαμόρφωσης της εισόδου της Δολίχης. Έγινε η διαμόρφωση με κατασκευή πεζοδρομίου, πλακόστρωση και ψηφιδωτό, το οποίο κατά γενική ομολογία είναι αντιαισθητικό. Το έργο περιλάμβανε και την κατασκευή τριών κερκίδων. Εκκρεμεί η κατασκευή παγκακιών και φύτευση γκαζόν. Υπάρχει η πρόθεση από τον Πολιτιστικό Σύλλογο να προβεί σε δεντροφύτευση από την διασταύρωση «Παλαίχανο» έως την αρχή του εν λόγω έργου, γι αυτό αιτούμαστε τη διάθεση αναλόγου αριθμού δέντρων. 4. Διαμόρφωση λόφου πρ. Ηλία. Κατασκευάστηκε πέτρινη περιοχή περιμετρικά της κορυφής του λόφου πρ. Ηλία, πέτρινη βρύση, διάδρομος και κιόσκι. Το έργο πρέπει να ολοκληρωθεί με παρεμβάσεις οι οποίες δεν θα προσβάλλουν τον αρχαιολογικό χώρο (στο στεφάνι της κορυφής επισημάνθηκαν ίχνη αρχαίας ακρόπολης) και δεν θα είναι αντιαισθητικές. Προτείνουμε να ολοκληρωθεί το έργο και να τοποθετηθούν φωτιστικά σώματα με συστήματα φωτοβολταϊκών στο δρόμο ανάβασης. Επίσης, είναι απαραίτητη η παροχή ύδρευσης 50μ. αριστερά του υδραγωγείου, προκειμένου να κατασκευαστεί μία δεξαμενή ώστε να ποτίζονται τα άγρια ζώα και τα πουλιά. 5. Κατασκευή κρασπέδων σε όλους τους προβληματικούς δρόμους, καθώς και φωτισμός όπου υπάρχει πρόβλημα. Καθαρισμός κοινόχρηστων χώρων. 6. Αξιοποίηση από το Δήμο Ελασσόνας των αποθηκών που βρίσκονται στη διασταύρωση της Δολίχης «Παλαίχανο», εφόσον αποσαφηνιστεί η κυριότητά τους. [ ολίχη - ήµου Ελασσόνας Ν. Λαρίσης - Τηλ.: , Fax: , Σελίδα 8\n9 Γ ΠΟΛΙΤΙΣΜΟΣ ΠΡΟΣΤΑΣΙΑ ΜΝΗΜΕΙΩΝ 1. Συντήρηση Ι.Ν. Θείας Μεταμορφώσεως του Σωτήρος. Είναι γνωστό στην 7 η Εφορεία Βυζαντινών Αρχαιοτήτων Λάρισας το πρόβλημα της φθοράς που υφίστανται οι τοιχογραφίες του ναού. Απαιτούνται δραστικά και άμεσα μέτρα για την προστασία του αξιόλογου μνημείου, το οποίο είναι χαρακτηρισμένο ως διατηρητέο από το υπουργείο Πολιτισμού. Γνωστή, επίσης, είναι η ύπαρξη και η φύλαξη του αξιόλογου υλικού του ναού. Είναι επιτακτική ανάγκη το υλικό αυτό, το οποίο αποτελεί αρχαιολογικό πλούτο της περιοχής, να είναι ασφαλές και δημόσια εκτεθειμένο. Γι αυτό προτείνουμε την τοποθέτησή του στο φυσικό του χώρο, δηλαδή στο βυζαντινό ναό. Η ασφάλεια θα πρέπει να θεωρείται δεδομένη γι αυτήν την κίνηση, με κλειδαριές ασφαλείας και συναγερμό. Για τη συντήρηση του ναού, την τοποθέτηση του υλικού στο ναό και για την ασφάλειά του απαιτείται η συναίνεση της Εκκλησίας, της 7 ης Ε.Β.Α. και του Δήμου Ελασσόνας, προκειμένου να λυθεί άμεσα το πρόβλημα της υγρασίας του μνημείου, από την οποία καταστρέφονται οι τοιχογραφίες και να τοποθετηθεί το βυζαντινό υλικό στο φυσικό τους χώρο. Η συνεργασία του Πολιτιστικού Συλλόγου θεωρείται δεδομένη. 2. Συνέχιση ανασκαφών στον αρχαιολογικό χώρο «ΚΑΣΤΡΙ ΔΟΛΙΧΗΣ» και υλοποίηση της μελέτης για τη διαμόρφωση του περιβάλλοντα χώρου, η οποία εγκρίθηκε πρόσφατα από το κεντρικό Αρχαιολογικό Συμβούλιο. Είναι γνωστό ότι στον αρχαιολογικό χώρο «ΚΑΣΤΡΙ ΔΟΛΙΧΗΣ» ανακαλύφθηκαν τρεις παλαιοχριστιανικές εκκλησίες με ψηφιδωτά δάπεδα και αξιόλογα ευρήματα. Για την ανέγερση των εκκλησιών αυτών χρησιμοποιήθηκε και αρχαιολογικό υλικό, μεταξύ του οποίου βρέθηκε η περίφημη επιγραφή «ΠΟΛΙΣ Η ΔΟΛΙΧΑΙΩΝ». Η θέση της παλαιοχριστιανικής Δολίχης ταυτοποιήθηκε από την αρχαιολογική υπηρεσία στη θέση «ΚΑΣΤΡΙ ΔΟΛΙΧΗΣ», ενώ βάσει της προαναφερθείσας επιγραφής, στη θέση αυτή πρέπει να βρισκόταν και η αρχαία Δολίχη, η οποία αποτέλεσε σπουδαία πόλη της πρώτης αμφικτιονίας στον ελλαδικό χώρο, της Περραιβικής Τριπόλεως. Η ασφαλτόστρωση του δρόμου Δολίχης Καστρί είναι αναγκαία. Ο Δήμος Ελασσόνας θα πρέπει να συνυπολογίσει τον αρχαιολογικό χώρο «ΚΑΣΤΡΙ ΔΟΛΙΧΗΣ» με τους αρχαιολογικούς χώρους της ορεινής Περραιβίας, η αξιοποίηση των οποίων θα αποτελέσει μοχλό ανάπτυξης του αρχαιολογικού και θρησκευτικού τουρισμού του νέου Δήμου. Όπως σημαντική θα ήταν για την ανάπτυξη και η κατασκευή ενός αρχαιολογικού μουσείου στο οποίο θα τοποθετηθούν όλα τα ευρήματα της ορεινής Περραιβίας. Απαιτείται η συνεργασία με την 7 η ΕΒΑ, ενώ ο Πολιτιστικός Σύλλογος Δολίχης ήταν και θα είναι πρόθυμος για κάθε είδους συνεργασία. [ ολίχη - ήµου Ελασσόνας Ν. Λαρίσης - Τηλ.: , Fax: , Σελίδα 9\n10 3. Αναπαράσταση προϊστορικού ή παραδοσιακού οικισμού. Στη θέση 50 μέτρα δυτικά της κεντρικής πλατείας, πίσω από το λαογραφικό μουσείο, έγινε παραχώρηση του χώρου από το Δήμο Λιβαδίου στον Πολιτιστικό Σύλλογο Δολίχης, προκειμένου να κατασκευαστεί το έργο ανάδειξης προϊστορικού ή παραδοσιακού οικισμού. Ο Πολιτιστικός Σύλλογος Δολίχης προέβηκε σε σύνταξη μελέτης, αξίας 2.000, για το έργο αυτό. Αιτούμαστε την ένταξή του σε κάποιο ευρωπαϊκό πρόγραμμα (π.χ. ΟΠΑΑΧ, LEADER). Το έργο αυτό θα συνδυάζεται με τη συνολική αρχαιολογική ανάδειξη της περιοχής. 4. Δημιουργία Μυθολογικού Πάρκου στον Προφήτη Ηλία. Στα πλαίσια της ανάπτυξης του Δήμου Ελασσόνας και της δυτικής πλευρά του Ολύμπου, προτείνουμε τη Προϊστορικός Οικισμός Καστοριάς (tear.gr) Κένταυρος (hubpages.com) δημιουργία του Μυθολογικού Πάρκου στην πλαγιά του λόφου του Προφήτη Ηλία. Η προτεινόμενη θέση έχει το πλεονέκτημα της μοναδικής θέας του Ολύμπου. Ως γνωστόν, στο παγκόσμιο βουνό του Ολύμπου κατοικούσαν οι δώδεκα Θεοί, ενώ η ελληνική μυθολογία επηρέασε τον πολιτισμό, τις τέχνες και τη λογοτεχνία του δυτικού κόσμου. Με το έργο αυτό ο τουρισμός θα αυξηθεί κατακόρυφα και εν τέλει θα αποτελέσει έργο «ζωτικής σημασίας» για την επαρχία. 5. Αποκατάσταση μνημείου Αγίου Νικολάου στο Μετόχι. Πρόκειται για μία εκκλησία, η οποία επιχειρήθηκε να κατεδαφιστεί στις αρχές της δεκαετίας του 90. Η κατεδάφιση διακόπηκε, αφού παρενέβη η αρχαιολογική υπηρεσία, διότι στο κτίσιμό της χρησιμοποιήθηκε αρχαιολογικό υλικό. Απαιτούνται οι απαραίτητες για την προβολή και ανάδειξη του μνημείου, στα πλαίσια της αρχαιολογικής τουριστικής ανάπτυξης του Δήμου Ελασσόνας. Προτείνουμε την άμεση κατασκευή στεγάστρου στο χώρο και να γίνουν οι απαραίτητες ενέργειες σε συνεργασία με την αρχαιολογική υπηρεσία ώστε να αναστηλωθεί ο ναός. 6. Ανάδειξη παλαιάς γέφυρας κοντά στο κοιμητήριο της Δολίχης και της βρύσης στη θέση «Γερανός». Τα εν λόγω μνημεία βρίσκονται θαμμένα και είναι ανάγκη να βγουν στην επιφάνεια στα πλαίσια της συνολικής ανάπτυξης. 7. Στήριξη Εκδηλώσεων Επιχορηγήσεις Στη Δολίχη πραγματοποιούνται ετησίως ποικίλες εκδηλώσεις, στις οποίες -μεταξύ άλλωνπεριλαμβάνονται: a. Τα «Ροκατσάρια»ή «Μπαμπαλιούρια» κάθε Πρωτοχρονιά. b. Ο καθιερωμένος «Νταμπρές» κάθε Κυριακή των Αποκρέων και το αποκριάτικο παιδικό πάρτι που διοργάνωνε ο Δήμος Λιβαδίου. c. Η Καθαρά Δευτέρα στην πλατεία της Δολίχης, με χαλβά, τουρσί, ελιές, λαγάνες και κρασί. d. Οι Λαζαρίνες, ένα παλιό έθιμο που αναβιώνει, την Κυριακή των Βαΐων, όπου γυναίκες ντυμένες παραδοσιακά χορεύουν και τραγουδούν στην κεντρική πλατεία της Δολίχης, τραγούδια του Λαζάρου. [ ολίχη - ήµου Ελασσόνας Ν. Λαρίσης - Τηλ.: , Fax: , 10\n11 e. "Τα Τσάκνα" Κάθε Κυριακή πριν την Κυριακή των Βαΐων. f. Η Πρωτομαγιά γιορτάζεται κυρίως στο λόφο του Προφήτη Ηλία και στη θέση «Περάσα». g. Το Φεστιβάλ "Περραιβική Τρίπολις", που γίνεται κάθε δεύτερο Σάββατο του Ιουλίου, από το 2008 αποτελεί σημείο αναφοράς για την ενημέρωση της πορείας των αρχαιολογικών ανασκαφών στο χώρο της αρχαίας Περραιβικής Τριπόλεως αλλά και του ευρύτερου χώρου της Περραιβίας. Πλαισιώνεται από ομιλίες αρχαιολόγων και ειδικών, έκθεση φωτογραφίας, χορευτικά συγκροτήματα κ.ά. 2008: 1ο Φεστιβάλ: Κεντρικός ομιλητής ήταν ο ανασκαφέας - αρχαιολόγος του αρχαιολογικού χώρου "Καστρί Δολίχης" κ. Σπύρος Κουγιουμτζόγλου, 2009: 2ο Φεστιβάλ: Κεντρικός ομιλητής ήταν ο καθηγητής προϊστορικής αρχαιολογίας και τέως Αντιπρύτανης του Αριστοτελείου Πανεπιστημίου Θεσσαλονίκης κ. Γεώργιος Χουρμουζιάδης, 2010: 3ο Φεστιβάλ: Κεντρικός ομιλητής ήταν ο καθηγητής κλασικής αρχαιολογίας και Πρόεδρος του Νέου Μουσείου Ακρόπολης κ. Δημήτριος Παντερμαλής. h. Το πανηγύρι του χωριού είναι από τα μεγαλύτερα και πιο διαδεδομένα. Γιορτάζεται κάθε 5 και 6 Αυγούστου λόγω του Βυζαντινού Ιερού Ναού Θείας Μεταμορφώσεως του Σωτήρος (13 αι. μ.χ.). Στις 5 Αυγούστου τελείται ο Μέγας Εσπερινός στον Βυζαντινό Ναό και η Πανηγυρική Θεία Λειτουργία τελείται την 6η Αυγούστου στον Ι.Ν. Αγίου Δημητρίου, στον Πολιούχο Άγιο της Δολίχης. Και τις δύο βραδιές -5 και 6 Αυγούστου- εμφανίζονται χορευτικά συγκροτήματα, μεταξύ των οποίων και το χορευτικό συγκρότημα της Δολίχης, και ακολουθεί μεγάλο γλέντι στην κεντρική πλατεία, με λαϊκή και δημοτική μουσική. Η Γ.Σ. αιτείται από το νέο Δήμο Ελασσόνας να συνεχιστεί η οικονομική ενίσχυση με τακτικές επιχορηγήσεις στους Συλλόγους (Πολιτιστικός Σύλλογος, Ποδοσφαιρικός Όμιλος, Σύλλογος Γυναικών). Επιπλέον, τα έξοδα της μικροφωνικής του Φεστιβάλ και του πανηγυριού, καθώς και τα έξοδα της Καθαράς Δευτέρας να καλύπτονται από το Δήμο Ελασσόνας, όπως συνέβαινε μέχρι τώρα από τον Δήμο Λιβαδίου. Επίσης, να συνεχιστεί η διοργάνωση του αποκριάτικου παιδικού πάρτι από το Δήμο Ελασσόνας. Δ ΑΘΛΗΤΙΣΜΟΣ 1. Αντικατάσταση περίφραξης γηπέδου Δολίχης. Η κατεστραμμένη περίφραξη του γηπέδου επιβάλλεται να αντικατασταθεί, αφού ο δραστήριος Αθλητικός Όμιλος της Δολίχης συμβάλλει στην προώθηση του αθλητικού ιδεώδους με συνέπεια την πολύ μεγάλη συμμετοχή των νέων της Δολίχης στην ποδοσφαιρική ομάδα και όχι μόνο. Το γήπεδο της Δολίχης είναι πολύ παλιό αλλά ιδιαίτερα αξιόλογο, αφού εκτός από τις δημοτικές αρχές, το φροντίζουν και οι συντελεστές της ομάδας. Η αντικατάσταση της περίφραξης από νέα περίφραξη η οποία θα είναι στα απαιτούμενα πρότυπα, αποτελεί έργο προσφοράς στον αθλητισμό και τον πολιτισμό. Διόρθωση του υπάρχοντα φωτισμού, οποίος είναι ανεπαρκής, με πρόσθεση δύο ακόμη φωτοπροβολέων. 2. Επισκευή του γηπέδου μπάσκετ που βρίσκεται στο χώρο του κεντρικού γηπέδου Δολίχης. Αντικατάσταση του κατεστραμμένου δαπέδου και διαγράμμιση. Τα 2009 είχε προηγηθεί αίτηση από τριάντα και πλέον νέους της Δολίχης στο Δήμο Λιβαδίου και η απάντηση ήταν ότι θα γινόταν η επισκευή του γηπέδου όταν θα γίνονταν οι εργασίες για τη διαμόρφωση τις κεντρικής εισόδου της Δολίχης, οι οποίες και έγιναν. Η επισκευή του γηπέδου μπάσκετ εκκρεμεί. Δολίχη, Ο Πρόεδρος της Γενικής Συνέλευσης Ο Γραμματέας της Γενικής Συνελεύσεως Γκόγκος Θεόδωρος Μίχος Στέργιος Ακριβές Αντίγραφο [ ολίχη - ήµου Ελασσόνας Ν. Λαρίσης - Τηλ.: , Fax: , 11\nΔΗΜΟΣ ΕΛΑΣΣΟΝΑΣ ΚΟΙΝΩΦΕΛΗΣ ΕΠΙΧΕΙΡΗΣΗ ΔΗΜΟΥ ΕΛΑΣΣΟΝΑΣ ΧΡ. ΒΛΑΧΟΔΗΜΟΥ 1, ΕΛΑΣΣΟΝΑ ΤΗΛ: / FAX:\nΔΗΜΟΣ ΕΛΑΣΣΟΝΑΣ ΚΟΙΝΩΦΕΛΗΣ ΕΠΙΧΕΙΡΗΣΗ ΔΗΜΟΥ ΕΛΑΣΣΟΝΑΣ ΧΡ. ΒΛΑΧΟΔΗΜΟΥ 1, 40200 ΕΛΑΣΣΟΝΑ ΤΗΛ: 2493025440 / FAX: 2493025053 Email: deptakal@gmail.com http://deptakal.blogspot.com Ο Δήμος της Ελασσόνας καταλαμβάνει


Κωνσταντίνος Ρουμελιώτης στις 03-09-2019. Τροποποιήθηκε στις 19-09-2020\nTo Search Engine Optimization ή αλλιώς SEO είναι πολύ σημαντικό για την ιστοσελίδα σας ή το ηλεκτρονικό σας κατάστημα. Βελτιστοποιώντας το website σας στις μηχανές αναζήτησης, εμφανίζετε το website σας σε περισσότερους επισκέπτες που μπαίνουν σε αυτό μέσω αναζητήσεων keywords στις μηχανές αναζήτησης. Με πιο τεχνικούς όρους, με το SEO εμφανίζετε την ιστοσελίδα σας σε περισσότερα Search Engine Results Pages - SERPs, σελίδες που εμφανίζουν οι μηχανές αναζήτησης, όπως η Google, σε απάντηση ενός ερωτήματος - query των χρηστών τους.\nΤο SEO δεν είναι ένα μαγικό εργαλείο που χρησιμοποιούμε για να παραπλανήσουμε τις μηχανές αναζήτησης, για να εμφανίσουν υψηλότερα σε περισσότερα keyword την ιστοσελίδα μας.\nΣκεφτείτε πως οι μηχανές αναζήτησης αναβαθμίζουν συνεχώς τους αλγόριθμούς τους ακόμη και με τεχνητή νοημοσύνη (δες RankBrain), έτσι ώστε να εμφανίσουν στους χρήστες ακριβώς το αποτέλεσμα που αναζητούν. Οι καλύτερες πρακτικές για το SEO σήμερα, δεν είναι άλλες από τη σχετικότητα του περιεχομένου μας και την πρόθεση στις αναζητήσεις των χρηστών.\nΣίγουρα όλα τα παραπάνω μπορεί να σας μπερδέψουν. Σε αυτό το άρθρο καθώς και σε επόμενα, θα σας παρέχουμε όλες εκείνες τις πληροφορίες που χρειάζεστε, για να βελτιστοποιήσετε την ιστοσελίδα σας εφαρμόζοντας τεχνικές SEO.\nΚάπου εδώ να διαχωρίσουμε το Theoritical SEO που μπορείτε να εφαρμόσετε μόνοι σας στην ιστοσελίδα σας, από το Technical SEO που θα πρέπει να εφαρμόσει ένας επαγγελματίας του Search Engine Optimization. Δεν είναι υποχρεωτικό να προσλάβετε έναν επαγγελματία του SEO για το Theoritical SEO. Το Theoritical SEO που μπορείτε να εφαρμόσετε και μόνοι σας είναι αρκετό για να φέρει αρκετά αποτελέσματα στην ιστοσελίδα σας.\nKeep in mind, ότι η παρακάτω λίστα, που αποτελείται από 8 SEO Tips, δεν καλύπτει κάθε πτυχή του SEO που υπάρχει διαθέσιμη, είναι όμως αρκετή για να προσελκύσετε περισσότερους χρήστες στο website σας. Σε αυτό το άρθρο θα εστιάσουμε στην βελτιστοποίηση του περιεχομένου ενός άρθρου Blog - Blog post.\n1. Εστιάστε το article SEO σε ένα ή δυο long tail keyword που θα ταιριάζουν με τις προθέσεις και τα ερωτήματα των αναγνωστών σας\nΠαλαιότερα, βελτιστοποιούσαν τα άρθρα χρησιμοποιώντας όσο περισσότερα keyword ήταν δυνατό, μέσα σε ένα κείμενο. Σήμερα, οι εξελιγμένοι αλγόριθμοι των μηχανών αναζήτησης αντιλαμβάνονται το Keyword stuffing και τιμωρούν τις ιστοσελίδες που χρησιμοποιούν τέτοιου είδους τεχνικές, για να εμφανιστούν σε περισσότερα keyword.\nΑν το δούμε από την πλευρά των επισκεπτών, η επανάληψη πολλών λέξεων κλειδιών - keywords μέσα σε ένα κείμενο καταστρέφει την εμπειρία τους. Ένας από τους πολλούς ranking factor των μηχανών αναζήτησης, είναι να διασφαλίσουν ότι η σελίδα που θα εμφανίσουν στα SERPs είναι ακριβώς αυτή που θα απαντάει στις προθέσεις των επισκεπτών. Ως αποτέλεσμα, τα keyword μέσα στο περιεχόμενο δε θα πρέπει να φαίνονται αφύσικα και ασύνδετα με αυτό.\nΒρείτε λοιπόν 1-2 λέξεις κλειδιά που σας ενδιαφέρουν και αφιερώστε χρόνο για να καλύψετε κάθε απορία που μπορεί να έχει ένας επισκέπτης γράφοντας αυτές τις λέξεις κλειδιά.\nΓιατί προτείνουμε να χρησιμοποιείτε long tail Keywords; Βελτιστοποιώντας μία σελίδα σε ένα γενικό keyword πχ. Αυτοκίνητο, σίγουρα δε γνωρίζουμε τι ακριβώς ψάχνει ο επισκέπτης, με αποτέλεσμα να μην απαντάμε στο ερώτημά του και να φεύγει δυσαρεστημένος από τη σελίδα μας ,χωρίς να αλληλεπιδράσει με αυτή (δες το άρθρο μας για την αύξηση των πωλήσεων και το conversion rate). Αντίθετα, αν επιλέξετε ένα long tail keyword όπως για παράγειγμα VW ηλεκτρικό αυτοκίνητο, ξέρετε ακριβώς τι ζητάει ο επισκέπτης και μπορείτε να του δώσετε λύση, ακόμα και να του πουλήσετε ένα.\n2. Χρησιμοποίησε αυτά τα Keyword σε σωστό σημείο μέσα στη σελίδα\nΑφού επιλέξατε τα keyword, ήρθε η ώρα να τα τοποθετήσετε σωστά μέσα στη σελίδα σας. Ποια είναι όμως τα πιο σωστά σημεία για να τα τοποθετήσετε, ώστε να επωφεληθείτε στο μέγιστο από τα οργανικά αποτελέσματα;\n- Τοποθετήστε το Keyword στον τίτλο\nΟ τίτλος - title tag είναι το πρώτο σημείο που βλέπουν οι μηχανές αναζήτησης και οι searchers. Από τον τίτλο διαπιστώνουν εάν τελικά θα επισκεφτούν το δικό σας website ή του ανταγωνιστή. Αν ο τίτλος είναι σχετικός με τις προσδοκίες του επισκέπτη, τότε το πιθανότερο είναι να επισκεφτεί το website σας. Ο τίτλος θα πρέπει να είναι περιεκτικός και μικρότερος από τους 60 χαρακτήρες για να εμφανιστεί ολόκληρος στα αποτελέσματα της Google. Όταν ο τίτλος του άρθρου σας είναι πάνω από 60 χαρακτήρες, θα μπορούσατε να τοποθετήσετε το keyword στην αρχή του τίτλου.\n- Τοποθετήστε το Keyword στο Header και Body\nΤοποθετήστε το keyword μέσα στο header και στο body του άρθρου σας, χωρίς όμως να το επαναλαμβάνετε άσκοπα, που θα έχει ως αποτέλεσμα ποινές από τις μηχανές αναζήτησης. Ξεκινώντας να δημιουργείτε ένα SEO Copywrited άρθρο - περιεχόμενο, η πρώτη σας σκέψη θα πρέπει να είναι να ικανοποιήσετε τις απαιτήσεις των επισκεπτών σας. Η γνώμη των επισκεπτών θα αυξήσει τις πωλήσεις σας και όχι οι επισκέπτες που έτυχε να μπουν για λίγο στη σελίδα σας και έπειτα αποχώρησαν απογοητευμένοι. Το keyword μπορεί να προστεθεί φυσικά μέσα στο κείμενο χωρίς άσκοπες επαναλήψεις.\n- Τοποθετήστε το Keyword στο URL\nΟι μηχανές αναζήτησης παρατηρούν επίσης το URL του άρθρου για να διαπιστώσουν περί ποίου θέματος πραγματεύεται το άρθρο. Είναι το στοιχείο του website που γίνεται πρώτο crawl από τις μηχανές αναζήτησης και γι αυτό το λόγο θα πρέπει να είναι σωστά δομημένο. Παλαιότερα, τα url είχαν τη μορφή http://website.gr/article?id=5, γεγονός που δε διευκόλυνε τις μηχανές αναζήτησης στο να καταλάβουν το περιεχόμενο της σελίδας. Πριν μερικά χρόνια, με πρωτοπόρο την opensource πλατφόρμα wordpress, τα url τροποποιήθηκαν και έγιναν πιο ευανάγνωστα. παίρνοντας μια μορφή http://website.gr/website-seo. Επειδή κάθε άρθρο έχει το δικό του μοναδικό URL, για να είναι περισσότερο SEO friendly συμπεριλάβετε το/α Keyword στο URL σας.\n- Δημιουργήστε ένα πειστικό Meta Description\nΈπειτα από μία αναζήτηση, οι μηχανές αναζήτησης επιστρέφουν κάποια αποτελέσματα - search results στους χρήστες. Τα αποτελέσματα αυτά, αν δεν πρόκειται για rich objects, συνήθως περιέχουν έναν τίτλο και μια περιγραφή. Η περιγραφή αυτή είναι συνήθως το meta description, που έχετε ορίσει εσείς. Δημιουργήστε λοιπόν ένα ξεχωριστό meta description για κάθε σελίδα σας, δίνοντας στον επισκέπτη τη δυνατότητα να καταλάβει, μέσα από λίγες λέξεις, τι θα διαβάσει εάν πατήσει το δικό σας αποτέλεσμα αναζήτησης. Ξεκινήστε να δημιουργείτε το meta description περιλαμβάνοντας το keyword που έχετε επιλέξει.\nΈχετε πάντα στο νου σας ότι το copy είναι το πιο σημαντικό για να αυξήσετε τις πωλήσεις σας. Τι είναι copy; Στο web marketing, το copy είναι το αποτέλεσμα ενός copywriter που δημιουργεί κείμενα για να ενθαρρύνει τους επισκέπτες να αγοράσουν κάποιο προϊόν.\n3. Ελέγξτε εάν το website σας είναι SEO και Mobile Friendly\nΓνωρίζετε ότι πλέον οι περισσότερες αναζητήσεις γίνονται από mobile phones; Έρευνες έχουν δείξει, πως το 65% των searcher χρησιμοποιούν κινητές συσκευές για να αναζητήσουν στις μηχανές αναζήτησης. Από ανακοινώσεις της Google κατά την ανακοίνωση του Penguin αλγόριθμου της το 2015, οι mobile friendly σελίδες παρουσιάζονται πιο ψηλά στα αποτελέσματα των αναζητήσεων.\nΧρησιμοποιείστε την εφαρμογή της Google για να ελέγξετε εάν η σελίδα σας είναι mobile friendly. Εάν σας παρουσιάσει κάποιο error, θα πρέπει να το διορθώσετε. Εάν σας επιστραφεί μήνυμα "Page is mobile friendly" έχετε ολοκληρώσει το 3ο βήμα του άρθρου μας.\n4. Βελτιστοποιήστε τα alternative text των εικόνων σας\nΚάθε website αποτελείται από κείμενο και εικόνες. Συνήθως οι εικόνες βοηθούν την επεξήγηση του κειμένου. Οι μηχανές αναζήτησης παρόλο που περιλαμβάνουν τεχνητή νοημοσύνη στους αλγόριθμούς τους, δεν μπορούν να καταλάβουν τι πραγματεύεται κάθε εικόνα μέσα στη σελίδα σας. Το alternative text (alt) δίπλα σε μία εικόνα είναι αυτό που δίνει στις μηχανές αναζήτησης μια ιδέα για το τι δείχνει η εικόνα. Το alt text είναι ένα attribute της html που δημιουργήθηκε για να εμφανίζει ένα κείμενο σε περίπτωση που η εικόνα δεν εμφανιστεί. Ένα παράδειγμα alt text είναι το παρακάτω:\n\nΕφόσον έχετε ορίσει το alt text θα ήταν ευεργετικό να αλλάξετε και το image name. Image-5.jpg? Τι είναι? Μια εικόνα? Τι εικόνα? Το ίδιο αναρωτιούνται και οι μηχανές αναζήτησης. Αλλάξτε το image name σε κάτι πιο σωστό.\n\nΤην επόμενη φορά που θα αναζητήσει κάποιος χρήστης εικόνες για παιχνίδια στη θάλασσα, θα εμφανιστεί η δική σας εικόνα και μέσω αυτής θα έρθει ο επισκέπτης στο website σας.\n5. Σταματήστε την αντιγραφή\nΜην αντιγράφετε από άλλες σελίδες! Αντιγράφοντας ένα κείμενο από κάποια άλλη σελίδα και παρουσιάζοντάς το για δικό σας κινδυνεύετε να τιμωρηθείτε από τις μηχανές αναζήτησης για dublicate content.\nΜην αντιγράφετε από τη δική σας σελίδα! Αν σε ένα άρθρο γράφετε για τα παιχνίδια στη θάλασσα, επιλέξτε 1-2 target keyword. Γράψτε για τα παιχνίδια στη θάλασσα και τίποτα άλλο. Εάν θέλετε να διαφημίσετε ένα ξενοδοχείο στη Μύκονο, γράψτε ένα άλλο άρθρο που θα στοχεύει στο keyword ξενοδοχείο στη Μύκονο. Ποτέ μη χρησιμοποιείτε keyword που δεν έχουν σχέση με το αντικείμενο του άρθρου και μη χρησιμοποιείτε τα ίδια keyword για όλα σας τα άρθρα.\n6. Βελτιώστε τη δομή του website σας\nΒελτιώνοντας τη δομή ενός website, διευκολύνετε τους επισκέπτες να καταλάβουν τη διάταξη του website και να βρουν πιο εύκολα το περιεχόμενο που αναζητούν. Το ίδιο συμβαίνει και με τις μηχανές αναζήτησης: Αγαπούν να βλέπουν μία σωστή δομή URL μέσα στο website. Ένα παράδειγμα από το δικό μας website και τη δομή του.\nΑυτή είναι η αρχική μας σελίδα: https://www.cloudoe.gr/\nΑυτή είναι η σελίδα που φιλοξενούμε τα άρθρα μας: https://www.cloudoe.gr/articles/\nΑυτή η σελίδα, είναι η σελίδα επικοινωνίας μας: https://www.cloudoe.gr/contact/\nΠροσθέτοντας στο τέλος του URL της αρχικής σελίδας ένα μικρό keyword, παρουσιάζουμε στον επισκέπτη την αντίστοιχη σελίδα.\nΚάτι όμορφο για τους επισκέπτες της σελίδας σας και τις μηχανές αναζήτησης, θα ήταν μία δομή σαν την παρακάτω:\nΗ αρχική σελίδα: https://www.my-website.gr/\nΗ κατηγορία που περιέχει όλα τα άρθρα που αφορούν τη θάλασσα: https://www.my-website.gr/thalassa\nΈνα άρθρο για τη θάλασσα: https://www.my-website.gr/thalassa/paixnidia-sti-thalassa\nΈνα άλλο άρθρο για τη θάλασσα: https://www.my-website.gr/thalassa/gimnastiki-sti-thalassa\nΣτα περισσότερα CMS websites σαν το wordpress, μπορείτε να ορίσετε τη δομή των URL του website σας εύκολα από τα settings.\n7. Δημιουργήστε Internal Linking όπου είναι εφικτό\nΤα εισερχόμενα links - inbound links ή backlinks σε ένα άρθρο σας είναι τα link που δείχνουν στις μηχανές αναζήτησης ότι το άρθρο αυτό είναι σημαντικό και το topic του είναι σχετικό με τη σελίδα που σας ανέφερε. Το ίδιο συμβαίνει και με τα internal link. Αν γράφετε ένα άρθρο "παιχνίδια στη θάλασσα" και έχετε ένα άλλο άρθρο "πως θα επιλέξετε τις καλύτερες ρακέτες" μπορείτε να αναφέρετε το δεύτερο με ένα σύνδεσμο, εφόσον κάπου μέσα στο κείμενο αναφέρετε ότι ένα από τα παιχνίδια στη θάλασσα είναι και οι ρακέτες.\nΘα έχετε παρατηρήσει πως πολλές λέξεις κλειδιά έχουν διαφορετικό χρώμα στο κείμενό μας. Με συνδέσμους έχουμε αναφέρει άλλα άρθρα ή προϊόντα με σκοπό να δώσουμε στον επισκέπτη την επεξήγηση για όρους που ψάχνει να μάθει τι σημαίνουν. Παράλληλα το internal linking βοηθάει τις μηχανές αναζήτησης να καταλάβουν την σχετικότητα μεταξύ των σελίδων μας και την εγκυρότητα όσων γράφουμε.\n8. Χρησιμοποιήστε το Google Search Console\nΤο Google Search Console είναι μία δωρεάν πλατφόρμα της Google που σας προσφέρει τη δυνατότητα να δείτε ποια keyword αναζητούν οι επισκέπτες, για να μπουν στο website σας. Σίγουρα, γράφοντας ένα άρθρο είναι πολύ δύσκολο να καταταχθείτε ψηλά άμεσα σε κάποιο keyword. Απαιτείτε χρόνος για να χτίσετε μία Search Authority. Γράφοντας όμως χρήσιμα και βελτιστοποιημένα άρθρα σε τακτά χρονικά διαστήματα, θα ανταμειφθείτε μακροπρόθεσμα από τις μηχανές αναζήτησης.\nΤα παραπάνω 8 βήματα αποτελούν τον κορμό για ένα επιτυχημένο search engine optimization. Μη βιάζεστε να τα δημιουργήσετε όλα εδώ και τώρα. Θέστε στόχους και κατακτήστε τους μέρα με τη μέρα. Επικεντρωθείτε στο κάθε βήμα ξεχωριστά και αφιερώστε χρόνο ώστε να αποκομίσετε το βέλτιστο όφελος από αυτό.\nΕάν ο χρόνος σας είναι περιορισμένος ή οι τεχνικές σας γνώσεις δεν είναι αρκετές για να υλοποιήσετε κάποιο από τα παραπάνω βήματα, ζητήστε τη βοήθεια της Cloud O.E που κατέχει πολυετή εμπειρία στο Search Engine Optimization με αποδεδειγμένα αποτελέσματα.\nΕτικέτες: SEO, seo tutorial, webiste SEO, eshop seo, seo τεχνικές, βελτιστοποίηση ιστοσελίδων


Αποκλειστικό: Ο Σουξές σε ρόλο μοντέλου! Το bullying, ο γάμος και το spoiler για τις Άγριες Μέλισσες | Gossip-tv.gr\nΟ Γιώργος Σουξές είναι ένας από τους πιο ταλαντούχους ηθοποιούς και παράλληλα πολύ αγαπητός στο κοινό.\nΤο κοινό τον έχει αγαπήσει μέσα από τους ρόλους που έχει υποδυθεί ενώ μέσα από τις Άγριες μέλισσες όπου τον απολαμβάνουμε ως Βασίλη Προύσαλη, έχει λατρευτεί.\nΣυναντηθήκαμε στο Γυάλινο Μουσικό Θέατρο, όπου αυτή την περίοδο πρωταγωνιστεί στην παράσταση «Δεν πληρώνω δεν πληρώνω», ωστόσο, κατά τη διάρκεια της συνάντησή μας δεν ήταν εκεί για κάποια πρόβα ή παράσταση αλλά για να φωτογραφηθεί ως... μοντέλο!\nΒρέθηκα λοιπόν στα παρασκήνια της φωτογράφησης που έκανε ο Γιώργος Σουξές ο οποίος αφέθηκε στα χέρια του Παναγιώτη Πανούση - τον οποίο εμπιστεύονται πολλοί επώνυμοι και επιλέγουν τα κοστούμια του- το αποτέλεσμα είναι εξαιρετικό και μου μίλησε για όλα σε συνέντευξη που μου παραχώρησε για το gossip-tv.gr.\nΟ Γιώργος Σουξές φόρεσε τα κοστούμια του και πόζαρε στον φακό και σίγουρα έτσι δεν τον έχετε ξαναδεί!\nΟ Γιώργος Σουξές.\nΣτην κουβέντα που είχαμε, αναφέρθηκε στον επικείμενο γάμο του, στο bullying που έχει βιώσει ως παιδί επειδή φορούσε γυαλιά αλλά και στην ενήλικη ζωή του λόγω των περιττών κιλών που είχε ενώ έδωσε και ένα spoiler για τις Άγριες μέλισσες που σαρώνουν σε νούμερα τηλεθέασης, τρεις σεζόν τώρα.\n«Χρειάζονται για όλες τις ηλικίες τα μοντέλα και για τους ευτραφείς και για τους αδύνατους», είπε αρχικά ο Γιώργος Σουξές και συνέχισε με χιούμορ: «Άλλοι στην ηλικία μου είναι σε χειρότερη κατάσταση...»\n«Έχω βιώσει bullying όταν ήμουν στο σχολείο. Ήμουν ο γυαλάκιας. Επίσης το έχω βιώσει για το πάχος. Σε κοιτάνε υποτιμητικά αλλά δεν πειράζει», είπε λίγο μετά για το bullying που έχει βιώσει ενώ δήλωσε πως θα φορέσει και... ρίγες.\nΟ ίδιος ανέφερε επίσης πως ο γιος του είχε κολλήσει κορονοϊό και ο ίδιος έτρεξε να κάνει δύο μοριακά τεστ για να μην κινδυνεύσουν οι συμπρωταγωνιστές του στις Άγριες μέλισσες αλλά και όσοι ήταν κοντά του.\nΘα φορέσει άραγε ένα από αυτά τα κοστούμια στον γάμο του;\nΤα όσα είπε είναι ενδιαφέροντα και αξίζει να παρακολουθήσετε τη συνέντευξη στο βίντεο που ακολουθεί:\nΔείτε στη gallery που ακολουθεί τον Γιώργο Σουξέ σε ρόλο μοντέλου:\nΆγριες μέλισσες: Ο Προύσαλης δίνει spoiler - Tι θα συμβεί με τον Λυκογιάννη


Κικίλιας για εμβολιασμό παιδιών: Θα δρομολογηθεί μόλις υπάρξει εισήγηση – Υπάρχει πάντα ο κίνδυνος των μεταλλάξεων | Η ΚΑΘΗΜΕΡΙΝΗ\nΟ Β. Κικίλιας ζήτησε «να επικρατήσει η κοινή λογική και να σπεύσουμε όλοι να εμβολιαστούμε»\nΦωτ. Υπ. Υγείας/ Δελτίο Τύπου\n1 Ιουλίου, 2021 01.07.2021 • 13:11\nΜόλις υπάρξει εισήγηση της Επιτροπής για εμβολιασμό παιδιών, θα δρομολογηθεί αυτή η δυνατότητα, δήλωσε ο υπουργός Υγείας Βασίλης Κικίλιας.\nΣε δηλώσεις από το Ρέθυμνο Κρήτης και ερωτηθείς σχετικά με τον προβληματισμό που υπάρχει για τον εμβολιασμό στις μικρότερες ηλικίες, ο κ. Κικίλιας είπε πως «το έχει ήδη συζητήσει η Επιτροπή. Νομίζω ότι έχουν βγει και στελέχη της Επιτροπής και μιλούν για την εισήγηση την οποία πρόκειται να κάνουν. Μόλις γίνει αυτή η εισήγηση, θα δρομολογήσουμε και αυτή τη δυνατότητα».\n⇒ Διαβάστε ακόμη: Σύσταση για εμβολιασμό εφήβων 16-17 ετών και παιδιών από 12 ετών με υποκείμενα νοσήματα\nΌπως τόνισε, «με μεγάλη προσοχή, επαγγελματισμό και οργάνωση, έχουμε σχεδιάσει ένα άρτιο, εξαιρετικού και πολύ υψηλού επιπέδου πρόγραμμα εμβολιασμού. Πάντα με ασφάλεια, πάντα ενημερώνοντας τους πολίτες, πάντα με διαφάνεια, πάμε βήμα-βήμα».\nΕπεσήμανε, δε, ότι «έχουμε φτάσει πλέον πάνω από 100.000 εμβολιασμούς την ημέρα. Αυτό σημαίνει 3 εκατομμύρια εμβολιασμούς τον μήνα, κατά πολύ παραπάνω από το πρόγραμμα το οποίο είχαμε πει στην αρχή ότι θα κάνουμε». Συμπλήρωσε, εξάλλου, ότι «σιγά-σιγά, καθώς ολοκληρώνεται ο εμβολιασμός και η αυτή φάση για αυτούς οι οποίοι έκλεισαν ραντεβού και θέλουν να εμβολιαστούν, τώρα πρέπει να πείσουμε και τους υπόλοιπους συμπολίτες μας».\n⇒ Διαβάστε ακόμη: Προνόμια εμβολιασμένων: 20 ερωταπαντήσεις για τα νέα μέτρα σε εστίαση και ψυχαγωγία\nΟ κ. Κικίλιας ζήτησε «να επικρατήσει η κοινή λογική και να σπεύσουμε όλοι να εμβολιαστούμε» και στάθηκε στην ανάγκη να προστατευθούν οι πολίτες και το τουριστικό προϊόν, ενώ υπογράμμισε ότι η Κρήτη πρέπει να είναι πρωτοπόρος στον εμβολιασμό. Υπενθύμισε, εξάλλου, ότι δίδεται η δυνατότητα σε δημοτικούς άρχοντες να συντάξουν λίστες, προκειμένου να μεταβούν εκεί Κινητές Ομάδες του Υπουργείου Υγείας. «Θέλουμε να διευκολύνουμε τους συμπολίτες μας, έτσι ώστε να αυξήσουμε κι άλλο το ποσοστό των εμβολιασμένων, ειδικά των νέων ανθρώπων», συμπλήρωσε.\nΟ κ. Κικίλιας υπογράμμισε ότι «υπάρχει πάντα ο κίνδυνος των μεταλλάξεων. Υπάρχει πάντα ο κίνδυνος αυτή η πανδημία, που είναι μια τεράστια κρίση Δημόσιας Υγείας, να εξελιχθεί όπως εξελίσσεται και σε άλλες χώρες και πρέπει να είμαστε προετοιμασμένοι».\n«Ανακοίνωσα ότι ξεκινάει και το πρόγραμμα των κατ’ οίκον εμβολιασμών σε κατάκοιτους με το μονοδοσικό εμβόλιο της Johnson & Johnson. Καλούμε και τους ιδιώτες γιατρούς του Νομού, να συμμετέχουν, να μπουν στις πλατφόρμες με την αποζημίωση την οποία θα πάρουν για να εμβολιάσουν τους συμπατριώτες μας, τους συμπολίτες μας που δεν μπορούν» συνέχισε.\nΕρωτηθείς σχετικά, ανέφερε ότι οι πρώτοι εμβολιασμοί θα γίνουν σε κοινότητες που έχουν ήδη καταθέσει αιτήματα. Όπως είπε, το πρόγραμμα ξεκινά από την Κρήτη στις 6 Ιουλίου και θα επεκταθεί σε όλη την Ελλάδα.\nΕμβολιασμός Εμβολιασμός εφήβων Κικίλιας Βασίλης Κρήτη


Home / hardware / mediatek / news / phonegr / Η MediaTek ετοιμάζεται για το 5G με νέο chipset 7nm\nOMAΔΑ UNWIRED Τρίτη, Μαρτίου 26, 2019 hardware , mediatek , news , phonegr Edit\nΗ MediaTek ανακοίνωσε πως δουλεύει πάνω σε ένα νέο chipset built το οποίο θα είναι 7nm και θα υποστηρίζει την σύνδεση με το νέο δίκτυο 5G. Όπως δήλωσαν οι ιθύνοντες της MediaTek, το νέο chipset είναι κλάσης ανώτερο από το Helio P90 SoC και προορίζεται για κινητά υψηλών προδιαγραφών. Το νέο chip θα κυκλοφορήσει εντός του 2019, αλλά δεν έχει ανακοινωθεί ακόμη η επίσημη ημερομηνία.\nΌποτε και να ανακοινωθεί, αναμένεται να “κοντράρει” το Snapdragon 855 της Qualcomm. Η τιμή του αναμένεται να είναι χαμηλότερη, με αποτέλεσμα να είναι φιλικό για εταιρείες που θέλουν να φτιάξουν πιο οικονομικά 5G κινητά. Η προετοιμασία της MediaTek για το δίκτυο 5G, είναι γεγονός. Το νέο chipset, έρχεται να προστεθεί δίπλα στο μόντεμ της εταιρείας που υποστηρίζει το 5G δίκτυο, που δεν είναι άλλο από το M70 5G. Κανείς για την ώρα δεν γνωρίζει, αν η MediaTek θα θέσει το νέο chipset ως ναυαρχίδα της εταιρείας, μιας και οι πληροφορίες είναι ελάχιστες.


Bibliagora 9789601433608 Me Sfragismena Cheili / Με σφραγισμένα χείλη De Griekse Boekenwinkel\nhttps://bibliagora.nl/me-sfragismena-cheili.html?___store=b_nl 13031 Me Sfragismena Cheili / Με σφραγισμένα χείλη https://bibliagora.nl/media/catalog/product/9/7/9789601433608.jpg 15.00 EUR InStock /BOEKEN/Boeken in het Grieks /BOEKEN/Boeken in het Grieks/Griekse Fictie /BOEKEN
Μια γυναίκα που τόλμησε να αγαπήσει και να αγαπηθεί στη δίνη ενός πολέμου. Μια γυναίκα που την παρασέρνουν οι καιροί, τα πάθη και τα μίση σε μια χώρα που φλέγεται. Μια πράξη έρωτα σημαδεύει για πάντα την υπόλοιπη ζωή της. Η αγάπη όμως δεν έχει σύνορα, δεν έχει όρια, δεν έχει ντροπή.
Τα βαθύτερα πάθη δεσμεύουν ή απελευθερώνουν τις πράξεις αυτής της γυναίκας που έζησε πολύ πιο μπροστά από τους καιρούς της κι η εξουσία του ανδρικού κόσμου δεν της το συγχώρησε ποτέ. Μέσα στη δίνη της ιστορίας της χώρας μας, καταδικασμένη και δακτυλοδεικτούμενη στην κοινωνία των ανθρώπων, πασχίζει να βρει τον ρόλο της και προχωρεί ολοένα μπροστά στη ζωή της μέσα από καινούριους βασανισμένους έρωτες. Κι όταν αργότερα ο χαμένος για χρόνια θείος της επεμβαίνει και αλλάζει τη ζωή της, η κόλαση ανοίγει τους ασκούς της για να καταβροχθίσει αυτή που θέλησε να πάει, ως γυναίκα, μόνη της, ενάντια στους καιρούς και τα χρηστά ήθη με μόνο αντάλλαγμα την ελευθερία της. Τα σφραγισμένα χείλη θα μιλήσουν…
Είναι το παρελθόν της που την κυνηγά και θα συνεχίσει να την καταδιώκει μέχρι να την εξοντώσει.
Γιατί είναι η ίδια που έφτιαξε το παρελθόν της και τώρα πρέπει να πληρώσει γι’ αυτό, για τις επιλογές της ενάντια στην ηθική, ενάντια στους καθωσπρέπει κανόνες και στην υποκρισία του κόσμου τούτου. Και πρέπει να πληρώσει επώδυνα κι αργά για να φτάσει στη δική της κάθαρση.
Δεν είναι ?ούτε και υπήρξε ποτέ? ηρωίδα αρχαίας τραγωδίας, το σίγουρο όμως είναι ότι τα παλιά ασεβούν στα μελλούμενα, το γρανάζι της ζωής κυλά και φέρνει δάκρυα και πόνο.
 15.00 Livanis add-to-cart\nΔεν είναι ?ούτε και υπήρξε ποτέ? ηρωίδα αρχαίας τραγωδίας, το σίγουρο όμως είναι ότι τα παλιά ασεβούν στα μελλούμενα, το γρανάζι της ζωής κυλά και φέρνει δάκρυα και πόνο.